Έτσι θα κάνετε τα παιδιά σας να σταματήσουν να σας διακόπτουν! - istioforos news Έτσι θα κάνετε τα παιδιά σας να σταματήσουν να σας διακόπτουν! - istioforos news\nΑρχική > ΕΝΔΙΑΦΕΡΟΝΤΑ > Έτσι θα κάνετε τα παιδιά σας να σταματήσουν να σας διακόπτουν!\nΕΝΔΙΑΦΕΡΟΝΤΑ - Δημοσιεύτηκε, 18 Νοε 2017 - 9:00 π.μ.\nΓια τα παιδιά, ό,τι κι αν είναι αυτό που περνάει από το μυαλό τους είναι σημαντικό κι αν θέλουν να μας το πουν ΠΡΕΠΕΙ να τα ακούσουμε…\nΤΩΡΑ! Αποτέλεσμα; Σπάνια έχουμε τη δυνατότητα να μιλήσουμε στο τηλέφωνο ή να ολοκληρώσουμε μια συζήτηση με το σύντροφό μας ή μια φίλη μας χωρίς αυτό το ενοχλητικό «μαμά, κοίτα», «μαμά, να σου πω», «μαμά, ξέρεις ότι…» να μας διακόπτει συνέχεια!\nItem Reviewed: Έτσι θα κάνετε τα παιδιά σας να σταματήσουν να σας διακόπτουν! Rating: 5 Reviewed By: istioforosnews


Επίσκεψη του 1ου ΕΠΑΛ Δράμας στην Πορτογαλία στα πλαίσια του προγράμματος Erasmus+ - Πρωινός Τύπος\nHome > νέα > Επίσκεψη του 1ου ΕΠΑΛ Δράμας στην Πορτογαλία στα πλαίσια του προγράμματος Erasmus+\nΣτέλλα Σταυρίδου 13 Δεκεμβρίου 2019 12 Δεκεμβρίου 2019 νέα, Τοπικά Νέα\nΕπίσκεψη του 1ου ΕΠΑΛ Δράμας\nστην Πορτογαλία στα πλαίσια\nΤΗΝ ΠΟΡΤΟΓΑΛΙΑ επισκέφθηκαν μαθητές του 1ου ΕΠΑΛ Δράμας, στο πλαίσιο του 2ου χρόνου υλοποίησης του Ευρωπαϊκού Προγράμματος Erasmus + KA229 με τίτλο «ΟPEN MINDED GENERATION», που έχει ως στόχο να διδάξει στους μαθητές την αποφυγή κάθε είδους διακρίσεων και στερεότυπων, τρεις (3) εκπαιδευτικοί και πέντε (5) μαθητές του 1ου ΕΠΑ.Λ Δράμας μετέβησαν στην πόλη Αrcos de Valdevez της Πορτογαλίας.\nΣτο πρόγραμμα αυτό, εκτός του 1ου ΕΠΑ.Λ. Δράμας, συμμετέχουν σχολεία από την Βουλγαρία, την Πορτογαλία, την Ρουμανία και την Τουρκία και την περίοδο από 24 έως 30 Νοεμβρίου 2019 πραγματοποιήθηκε η τέταρτη συνάντηση των εταίρων.\nΣτο πρόγραμμα συμμετέχουν οι εκπαιδευτικοί: κ. Σαλής Αναστάσιος, κα. Κετσετσίδου Θεοδώρα, κα. Χούσανλη Αικατερίνη.\nΑπαντήσεις του υπουργού Υποδομών και Μεταφορών Κ. Καραμανλή στον «Π.Τ.» Το δεύτερο τετράμηνο του 2020 οι μελέτες για το υποτμήμα του οδικού άξονα «Μαυρολεύκη – Παλαιοκώμη»


Αλκή: Τα λάθη απαγορεύονται | Goal News Cy\nΒ' ΚΑΤΗΓΟΡΙΑΑΛΚΗΑλκή: Τα λάθη απαγορεύονται\nΑλκή: Τα λάθη απαγορεύονται\nΗ ήττα από την ΕΝΠ πλήγωσε πολύ άπαντες στην Αλκή, καθώς η ομάδα έχασε σπουδαία ευκαιρία να ανοίξει στους έξι βαθμούς τη διαφορά της από τους «βυσσινί». Εκείνο όμως που ενόχλησε περισσότερο τους «κυανέρυθρους» ήταν τα πολλά λάθη που έκαναν μέσα στον αγωνιστικό χώρο, τα οποία αν επαναληφθούν στην αυριανή αναμέτρηση με την ΑΕΚ στην Αρένα, δύσκολα η «Αθάνατη» θα αποφύγει άλλη μια ήττα.\nΟ Κώστας Σακκάς φρόντισε να το επισημάνει αυτό στους παίκτες του και τους κάλεσε να είναι απόλυτα συγκεντρωμένοι στα καθήκοντα που θα τους αναθέσει για να έρθει το βαθμολογικό κέρδος. Σε ό,τι αφορά στα αγωνιστικά, ο Ιβάν Κάρλος είναι τιμωρημένος και θα αποτελέσει τη μοναδική απουσία για την ομάδα του, με τον Μπαντάρα να είναι ο επικρατέστερος για να πάρει τη θέση του. Φανέλα βασικού διεκδικούν οι Τραϊτσέφσκι και Τριμπό.


SOS!!!ΣΥΝΤΑΡΑΚΤΙΚΟ ΒΙΝΤΕΟ ΑΠΟΚΑΛΥΨΗ!!!ΔΕΝ ΤΟ ΕΔΕΙΞΕ ΚΑΝΕΝΑ ΜΜΕ!!!ΒΙΝΤΕΟ ΣΤΑ ΕΛΛΗΝΙΚΑ ΚΑΤ΄ΕΥΘΕΙΑΝ ΑΠΟ ΤΟ ΓΕΝΙΚΟ ΕΠΙΤΕΛΕΙΟ ΣΤΡΑΤΟΥ ΤΗΣ ΡΩΣΙΑΣ!!!ΤΑ ΓΕΓΟΝΟΤΑ ΞΕΚΙΝΗΣΑΝ!!!Έχουμε μπει στην τελική ευθεία για τον διαμελισμό της Τουρκίας!!!ΜΑΘΕΤΕ ΤΙ ΓΙΝΕΤΑΙ ΚΑΙ ΤΟ ΚΡΥΒΟΥΝ!!!\nΞεκινάνε τα γεγονότα.\nΈχουμε μπει στην τελική ευθεία για τον διαμελισμό της Τουρκίας!\nΟμιλία του Αρχηγού της Κεντρικής Επιχειρησιακής Διεύθυνσης, του Γενικού Επιτελείου των Ρωσικών Ενόπλων Δυνάμεων Sergei Rudskoy για την πτώση του Ρωσικού Su-24M από το Τουρκικό F-16\nΞΕΚΙΝΗΣΑΝ ΟΙ ΠΛΕΙΣΤΗΡΙΑΣΜΟΙ ΣΤΑ ΠΑΝΤΑ!!!ΠΕΤΑΝΕ ΣΤΟ ΔΡΟΜΟ ΟΙΚΟΓΕΝΕΙΕΣ!!! »ΚΟΦΤΗΣ» ΚΑΙ ΣΤΗΝ ΠΡΟΣΤΑΣΙΑ ΠΡΩΤΗΣ ΚΑΤΟΙΚΙΑΣ!!![ΒΙΝΤΕΟ ΚΑΙ ΦΩΤΟ]\nΡεζίλι των σκοπιανών: Οι παραχαράκτες της Ιστορίας μας επέστρεψαν στην Ελλάδα 11.803 λαθρομετανάστες!


Μέσα συγκοινωνίας στην παλιά Αθήνα, της Δήμητρας Παπαναστασοπούλου (μέρος β') - iporta.gr\nDimitra Papanastasopoulou / 2 Ιουνίου 2014 / No Comment\nΜέσα συγκοινωνίας στην παλιά Αθήνα, της Δήμητρας Παπαναστασοπούλου (μέρος β’)\nΜε το σημερινό αφιέρωμα θα τελειώσουμε την αναφορά στα μέσα συγκοινωνίας, τότε που η μετακίνηση δεν διακρινόταν από βιασύνη και άγχος να φτάσει κανείς στον προορισμό του το δυνατόν γρηγορώτερα.\nΟ ατμοτροχιόδρομος, γνωστός σαν Κωλοσούρτης, εμφανίστηκε το 1887. Η αφετηρία του ήταν στην Ακαδημία και διέσχιζε την οδό Πανεπιστημίου, τη λεωφόρο Αμαλίας, την τότε οδό Φαλήρου, τη σημερινή οδό Θησέως στην Καλλιθέα, έφτανε στις Τζιτζιφιές και κατέληγε στο Παλαιό ( λιμάνι Ξηροτάγαρου) και Νέο Φάληρο.\nΔιέθετε πέντε ως επτά ελαφρά βαγόνια και δημιουργούσε την εντύπωση ότι σερνόταν – εξ ου και το παρατσούκλι του. Ήταν τόσο αργός, που πολλές φορές οι επιβάτες κατέβαιναν για να τον σπρώξουν στις ανηφόρες.\nΚαταργήθηκε το 1909, ενώ ήδη από την προηγούμενη χρονιά έκαναν την εμφάνισή τους τα ηλεκτροκίνητα τραμ, που έκαναν την συγκοινωνία άνετη και γρήγορη. Μέχρι το 1939 τα τραμ ήταν αγγλικού τύπου, πράσινου χρώματος και είχαν ξύλινες εσωτερικές επενδύσεις.\nΤο 1940 είχαν σειρά τα πιο εξελιγμένα κίτρινα τραμ, που άρχισαν να αποσύρονται μετά το 1953 για να δώσουν τη σκυτάλη στα τρόλεϋ.\nΗ ατμήλατη σιδηροδρομική γραμμή Αθηνών-Πειραιώς (σημερινός Ηλεκτρικός) κατασκευάστηκε ανάμεσα στα 1867-69 και το 1895 επεκτάθηκε υπόγεια ως την Ομόνοια( στην συμβολή οδών Αθηνάς και Λυκούργου). Το 1904 έγινε ηλεκτροκίνητη και το 1928 ξεκίνησαν οι εργασίες για τη γραμμή Ομόνοιας-Βικτώριας, που ολοκληρώθηκε-λόγω του πολέμου- το 1948.\nΤο 1882 υπογράφηκε σύμβαση με την Εταιρία Μεταλλουργείων Λαυρίου για την κατασκευή και εκμετάλλευση ατμήλατου σιδηροδρόμου που θα συνέδεε την Αθήνα με το Λαύριο, αλλά και με την Κηφισιά-το γνωστό Θηρίο( επειδή έμοιαζε το Θηρίο του Καραγκιόζη) που έκανε τους επιβάτες μαύρους από την κάπνα.\nΟ σιδηρόδρομος μπήκε στην κυκλοφορία το 1885 με αφετηρία τον σταθμό Αττικής, για να μεταφερθεί τέσσερα χρόνια αργότερα ( η αφετηρία) στην πλατεία Λαυρίου. Όταν έφτανε στο τέρμα της οδού Πατησίων- εξοχή τότε- ο φύλακας του σταθμού τοποθετούσε μια αλυσίδα, που έδωσε το όνομά της στην περιοχή. Το Θηρίο λειτούργησε μέχρι το 1938.\nΤο πρώτο λεωφορείο που έκανε την εμφάνισή του το 1886 ήταν ατμήλατο, είχε 14 θέσεις και μεταλλικούς τροχούς. Στόχος να εκτελεί το δρομολόγιο Αθήνα-Θήβα- Λειβαδιά. Λόγω του μεγέθους του ονομάστηκε Μεγαθήριο.\nΥπήρξαν, όμως, πολλές αντιδράσεις των Θηβαίων αμαξάδων, των πεταλωτών και άλλων επαγγελματιών, οι οποίοι στο δεύτερο μόλις δρομολόγιο, το σταμάτησαν και απαίτησαν από τον οδηγό να επιστρέψει στην Αθήνα. Εκείνος συνέχισε για τη Λειβαδιά, αλλά βρήκε μπροστά του ογκόλιθους που έκλειναν το δρόμο(τους είχαν βάλει οι Θηβαίοι) με αποτέλεσμα να ανατραπεί.\nΟι πιέσεις για την απόσυρσή του συνεχίστηκαν με διαβήματα στην κυβέρνηση. Το τέλος, το έδωσε μια πυρκαγιά που προκλήθηκε από την καμινάδα του και το κατέστρεψε τελείως.\nΤα αστικά λεωφορεία εμφανίστηκαν το 1913 (ατμοκίνητα και βενζινοκίνητα), ενώ μετά το 1922 αυξήθηκαν αρκετά, ώστε να ενώνουν το κέντρο με τους νέους συνοικισμούς. Ο αγγλικός όμιλος POWER AND TRACTION υπέγραψε συμβόλαιο με την κυβέρνηση το 1925 για παροχή ηλεκτρισμού και μεταφορών. Τότε δημιουργήθηκε η Ηλεκτρική Εταιρία Μεταφορών.\nΤο 1940 όλα τα λεωφορεία επιτάχτηκαν και τα περισσότερα καταστράφηκαν. Στην Κατοχή κυκλοφορούσαν τα περίφημα γκαζοζέν- άθλια, εξαιρετικά θορυβώδη που σχεδόν ποτέ δεν έφταναν στον προορισμό τους, λόγω βλάβης.


Επιτυχία η συμμετοχή της HelioSphera στη φετινή Solarexpo 2012 – EnergyIn\nΕπιτυχία η συμμετοχή της HelioSphera στη φετινή Solarexpo 2012\nΣκουρλέτης: Θα εξετάσουμε την επαναλειτουργία της Heliosphera\nΦωτοβολταϊκά στις στέγες από τη HelioSphera\nHelioSphera: Έτος επέκτασης το 2011\nΚαι φέτος η HelioSphera συμμετείχε με μεγάλη επιτυχία, στη διεθνή έκθεση Solarexpo, η οποία πραγματοποιήθηκε στις 9-11 Μαΐου, στο εκθεσιακό κέντρο της Βερόνας, στην Ιταλία. Η έκθεση προσέλκυσε περίπου 53.000 επαγγελματίες επισκέπτες, παρόλη την αβεβαιότητα που επικρατεί στην Ιταλία σχετικά με το νομοθετικό πλαίσιο, που αφορά στον τομέα των ανανεώσιμων πηγών ενέργειας και ειδικότερα στον τομέα της ηλιακής ενέργειας.\nΣτην έκθεση παρουσιάστηκε για πρώτη φορά, το νέο μέλος της οικογένειας των προϊόντων της HelioSphera, το Shark HS-120/125/130H: η εξειδικευμένη λύση για επίπεδες στέγες με νότιο προσανατολισμό.\nΤο Shark έρχεται να καλύψει την ανάγκη της αγοράς για μια απλή λύση τοποθέτησης του μέγιστου αριθμού πάνελ σε επίπεδες οροφές, με τις λιγότερες δυνατές παρεμβάσεις στην υπάρχουσα κατασκευή. Πρόκειται για ένα αυτόνομο, εύκολο στη χρήση σύστημα, όπου η εγκατεστημένη ισχύς του ακόμη και σε μικρές στέγες μεγιστοποιείται και η ενεργειακή απόδοση του παραμένει σε υψηλά επίπεδα.\nΕπιπλέον, στην έκθεση παρουσιάστηκαν και τα υπόλοιπα προϊόντα της HelioShera. Μεταξύ αυτών, το Atlas HS-120/125/130H, η κατεξοχήν λύση για πάρκα και στέγες. Ένα πάνελ με σύστημα στήριξης για απλή και γρήγορη εγκατάσταση, ιδανικό για επίπεδες και επικλινείς στέγες (βιομηχανικές, εμπορικές, οικιακές) και για εγκατάσταση στο έδαφος. Παρουσιάστηκε επίσης το Venus HS-120/125/130H, η εξειδικευμένη λύση για ενσωμάτωση σε οικιακές στέγες. Μια σειρά που έχει σχεδιαστεί για να αντικαταστήσει δομικά στοιχεία και να δημιουργήσει μια αδιάβροχη κατασκευή.\nΗ προσέλευση των επισκεπτών στο περίπτερο της HelioSphera και τις 3 ημέρες της έκθεσης, ήταν αξιοσημείωτη. Με ιδιαίτερο ενδιαφέρον για τις λύσεις που παρουσιάστηκαν, οι επισκέπτες είχαν συνέχεια δίπλα τους την εμπορική ομάδα της HelioSphera, που τους ενημέρωνε για τα προϊόντα της, τη στρατηγική της εταιρείας, ενώ παράλληλα έδινε απαντήσεις στα ερωτήματά τους σχετικά με την τεχνολογία Micromorph και τις εφαρμογές της.\ntags: HelioSphera Solarexpo 2012\nπροηγούμενο Εκδήλωση για το Eco-innovation\nεπόμενο 21 Βραβεία για το Περιβάλλον


Το κρατικό σκύλεμα του Πολυτεχνείου, καιρός να σταματήσει | VIMA Online\nΓΙΟΡΤΑΖΟΥΝ: Δεν υπάρχει κάποια γιορτή 31 ΜΑΙΟΥ 2020, 00:28\n0 16 ΝΟΕΜΒΡΙΟΥ 2018, 12:10\nΑφορμή γι αυτό μου το σημείωμα είναι η «επαγγελματική» ανακοίνωση της Ομοσπονδίας Ιδιωτικών Εκπαιδευτικών Λειτουργών Ελλάδος, που καταγγέλλει ότι ιδιωτικά σχολεία δεν θα πραγματοποιήσουν το πρόγραμμα του υπουργείου για «την καθιερωμένη» γιορτή του Πολυτεχνείου, βεβηλώνοντας έτσι την επέτειο, όπως καταγγέλλουν.\nΚαι καταγγέλλουν ότι ιδιωτικά σχολεία θα αφιερώσουν μικρό μέρος μόνο της ημέρας για την εκδήλωση και το υπόλοιπο θα κάνουν μάθημα! Ακούς εκεί να κάνουν μάθημα!\nΝα με συμπαθάνε οι επαγγελματίες συνδικαλιστές, αλλά το δικό μας σύνθημα ήταν «ψωμί, Παιδεία, ελευθερία». Δεν ήταν ούτε ινστρούχτσια, ούτε ιδεολογική προπαγάνδα, ούτε ηρωοποιήσεις μέσα από λυρικά παραμύθια, ούτε ποιήματα και τραγούδια μιάς παράταξης για να περάσουμε την ιδεολογική μας γραμμή, να κάνουμε πλύση εγκεφάλου σε παιδιά.\nΤο Πολυτεχνείο δεν έγινε για να καταντήσει γιορτή του κράτους. Ήταν ένας ξεσηκωμός ενάντια στο κράτος. Και των συνταγματαρχών και των αυταρχικών δυνάμεων όπου κι αν ανήκαν. Το Πολυτεχνείο έγινε για να μπορεί καθένας να έχει και να λέει ελεύθερα τη γνώμη του και την άποψή του. Δεν έγινε για να καπελώσουμε την κοινωνία με τα ιδεολογήματά μας.\nΤο Πολυτεχνείο έγινε για Ελευθερία. Δεν έγινε για να πειθαναγκάζονται οι μαθητές να μάθουν αυτά που θέλει το φαντασιακό των επαγγελματιών καθοδηγητών και των ιδεολογικά φανατικών. Τό Πολυτεχνείο ήταν Ρήξη. Δεν ήταν υποταγή. Η υποχρεωτικότητα της διδασκαλίας του και η υποχρεωτικότητα της παπαγαλίας του είναι υποταγή.\nΤο κυρίαρχο σύνθημα στις πρώτες πορείες του ’74 και ’75 ήταν «δεν έγιν’ ο Νοέμβρης για τον Καραμανλή». Δεν ήταν «κάντε το Πολυτεχνείο μάθημα στα σχολεία». Ούτε έγινε για να στέλνει το υπουργείο εγκυκλίους στα σχολεία για το πώς θα «γιορτάσουν» με στρατιωτική πειθαρχία ανά βαθμίδες και ανά εκπαιδευτικές μονάδες, λες και έχουμε να κάνουμε με κομματική αλυσίδα ινστρούχτσιας.\nΣτην πορεία, που γίνεται κάθε χρόνο, πηγαίνει καθένας ή δεν πηγαίνει αυτοβούλως. Και συμπεριφέρεται και αυτοβούλως, ανάλογα με τη συνείδησή του. Κανείς δεν τον υποχρεώνει. Και είναι απορίας άξιο που κρατικές μορφές και επαγγελματίες συνδικαλιστές και επαγγελματίες «ιδεολόγοι» δεν έχουν ακόμα ζητήσει να είναι υποχρεωτική η πορεία και των μαθητών στις 17 Νοέμβρη. Δεν είναι μακριά η νοοτροπία τους.\nΠροφανέστατα, όλοι όσοι βλέπουν το Πολυτεχνείο σαν ευκαιρία για πολιτικό ή κομματικό καπέλωμα δεν ξέρουν ότι η μεγάλη πλειονότητα όσων συνέβαλαν και πήραν μέρος σ εκείνη τη 12μηνη εξέγερση, από τον Δεκέμβριο του 1972 μέχρι τον Νοέμβρη του 1973, είναι άγνωστη στο κοινό, στο λαό. Έμειναν άγνωστοι. Από σεμνότητα. Και κράτησαν το Πολυτεχνείο που έφτιαξαν και που έζησαν, βαθειά μέσα τους. Χωρίς διδαχές και κομπορυμοσύνες.\nΌλοι αυτοί πάλεψαν για τις ιδέες τους, χωρίς να προτάσσουν το Πολυτεχνείο για να τις περάσουν. Το Πολυτεχνείο ήταν ένα κορυφαίο μετερίζι σ’ έναν αγώνα. Δεν ήταν ούτε διαβατήριο, ούτε παράσημο, ούτε απόδειξη, ούτε επιταγή για εξαργύρωση. Άσχετο που κάποιοι το χρησιμοποίησαν ή το εξαργύρωσαν πολιτικά, επαγγελματικά και κοινωνικά. Όλοι οι αγώνες έχουν τους πλιατσικολόγους τους.\nΤο Πολυτεχνείο, σαν κορύφωση μιας υπερκομματικής διαδικασίας ανυπακοής, αντίθεσης και εξέγερσης τελικά, είχε στους κόλπους του συντελεστές από τη δημοκρατική δεξιά μέχρι της άκρα αριστερά. Δεν ήταν ιδιοκτησία κανενός. Ήταν μια διαδικασία συνύπαρξης σε έναν αγώνα. Ήταν ιδιοκτησία της δίψας για ελευθερία, δημοκρατία και ανεμπόδιστη Παιδεία. Γιατί, με αφορμή τις φοιτητικές εκλογές ξεκίνησε στο Πανεπιστήμιο. Και εξαπλώθηκε.\nΚαι ήρθε το Πολυτεχνείο σε αντίθεση και αποδοκιμάστηκε τις μέρες του ’73 από κόμματα της αριστεράς, που σήμερα ορκίζονται στο όνομά του. Ενώ άλλες οργανώσεις της αριστεράς, που πρωτοστάτησαν, είχαν στους κόλπους τους στελέχη, που πολιτεύτηκαν αργότερα με τη δεξιά και χαρακτηρίζονται σήμερα ακροδεξιοί, από αριστερούς πολιτικάντηδες, οι οποίοι γαλουχήθηκαν από εκείνους που καταδίκαζαν την εξέγερση!\nΑλλά, όλα αυτά, και η αγωνιστική αυτοδιαχειριζόμενη, ακαπέλωτη και ενωτική μεταξύ των οργανώσεων- πέρα από κόμματα- εξέγερση του Νοέμβρη δεν διδάσκονται στα σχολεία και στις εγκυκλίους του επίσημου κρατικού υπουργείου. Ούτε από τους ανίδεους ή βαριεστημένους ή αντιδραστικούς ή αντίθετους, ή απλώς φανατικούς από το διδακτικό προσωπικό. Η πλειοψηφία του οποίου κάνει στην πραγματικότητα μια ρουτινιάρικη ακόμα γιορτή και μετράει την ώρα να πάει σπίτι της. Όπως και η πλειοψηφία των μαθητών.\nΚανείς δεν ενδιαφέρθηκε να δει το ’80 ότι η κρατικοποίηση μιας επαναστατικής ενωτικής υπερκομματικής εξέγερσης των φοιτητών και του κόσμου που ακολούθησε, θα κατέστρεφε την αλήθεια και το νόημα του Πολυτεχνείου. Που ήταν η Ρήξη με τον αυταρχισμό, το αίτημα για διαρκή Δημοκρατία, η απαίτηση για ανεμπόδιστη πλατειά Παιδεία και η ελευθερία στην εργασία. Καμιά σχέση με το κράτος, τις γραφειοκρατικές δομές του, τη δημοσιοϋπαλληλική ρουτίνα του και την αγάπη του για ιδεολογική υποταγή των πολιτών. Από όλες τις κυβερνήσεις.\nΤο Πολυτεχνείο δεν έγινε για να πειθαναγκάζονται παιδιά. Ούτε για να πειθαναγκάζονται δάσκαλοι από το κράτος. Το Πολυτεχνείο θα’ πρεπε να διδάσκεται με όλη του την αλήθεια σε συνθήκες κρυφού σχολειού. Στο μισοσκόταδο της σκλαβιάς που γεννήθηκε. Από εθελοντές χωρίς παρωπίδες. Για να οδηγεί όσους θέλουν στο φως.


Οι Skingurus συναντούν το WomanTOC! | Skingurus.gr\nΟι Skingurus συναντούν το WomanTOC!\nΛίγο πριν κλείσουμε τα 3 χρόνια «μοναχικής» πορείας μας, δεχτήκαμε μια πολύ ενδιαφέρουσα και τιμητική πρόσκληση. Να γίνουμε μέρος της μεγάλης (γυναικο)-παρέας του WomanTOC, να μοιραστούμε και μαζί τους την αγάπη μας για την επιδερμίδα και την επιστήμη της ομορφιάς. Και είπαμε το ναι! Από σήμερα λοιπόν, οι Skingurus αποκτούν τη δική τους στήλη στις σελίδες του www.womantoc.gr . Ακολουθήστε μας! Σας επιφυλάσσουμε εκπλήξεις!\nΜε το κείμενο αυτό το WomanTOC μας υποδέχτηκε στις σελίδες του\nWomanTOC + Skingurus: Μια όμορφη νέα στήλη που στέκεται στην επιδερμίδα (σου)\nΟι γκουρού της ομορφιάς, Αντωνία Θωμοπούλου και Λένα Ιωαννίδου και εμείς, το womantoc.gr, από 'δω και πέρα θα σε ενημερώνουν για ό,τι νέο γύρω από την κοσμητολογία.\nΜε την Αντωνία και τη Λένα γνωριζόμαστε από παλιά. Από εκείνη την εποχή του ξεφυλλίσματος. Πολύ πριν το scroll down, τα google analytics και τα κλικς. Από την εποχή των περιοδικών.\nΣήμερα, ακολουθώντας τα καλέσματα των καιρών και έχοντας τόσο εκείνες όσο κι εμείς περάσει -με επιτυχία- στον κόσμο των digital media, ξανασυναντιόμαστε σε μια συνέργεια που ως μοναδικό στόχο έχει την ομορφιά. Την φροντίδα, την περιποίηση και την αγάπη για την επιδερμίδα σου. Το δέρμα σου, άλλωστε, είναι ο καμβάς σου. Πάνω σε αυτό χτίζεις την προσωπικότητά σου.\n«Στο skingurus.gr δεν θα βρείτε ίσως κάθε νέο καλλυντικό που κυκλοφορεί στην αγορά αλλά αυτό που εμείς κρίνουμε ότι αξίζει να γνωρίσετε» λένε η Αντωνία και η Λένα στο εισαγωγικό τους σημείωμα, στο σάιτ τους και συνεχίζουν:\n«Σίγουρα όμως θα σας ενημερώνουμε για ό,τι σημαντικό και καινοτόμο συμβαίνει στο χώρο της κοσμητολογίας. Μέσα από το skingurus.gr θα ανακαλύψετε πρακτικές, εύκολες και δοκιμασμένες λύσεις για μικρά ή μεγαλύτερα προβλήματα της επιδερμίδας και θα βρείτε απαντήσεις στις δικές σας απορίες. Στο skingurus.gr θα έχουν βήμα καταξιωμένοι ειδικοί ή επιστήμονες και θα μας εξηγούν με απλά λόγια τις σύνθετες λειτουργίες του δέρματος. Στο skingurus.gr θα μπορέσετε να αποκρυπτογραφήσετε την ταυτότητα γνωστών και άγνωστων συστατικών που κρύβονται πίσω από τις ετικέτες των καλλυντικών. Τέλος, στο skingurus.gr θα έχετε την ευκαιρία να ταξιδέψετε στο χρόνο μέσα από τις ιστορίες μυθικών οίκων, εμπνευσμένων δημιουργών και εμβληματικών προϊόντων ομορφιάς. Και κάτι τελευταίο. Όσο κι αν αγαπάμε την ελληνική γλώσσα η ομορφιά έχει συχνά τους δικούς της αμετάφραστους κώδικες. Για το λόγο αυτό θα θέλαμε να μας συγχωρήσετε για τα αγγλικά που συχνά πυκνά θα παρεισφρέουν στο skingurus.gr».\nΜας βρίσκουν απόλυτα σύμφωνες. Γι' αυτό και από 'δω και πέρα θα διαβάζετε τις γκουρού της επιδερμίδας μέσα από το womantoc.gr.\nΕλπίζουμε να το απολαύστε.


Z-ΒΑΒΥΛΩΝΙΑ: Ζ__ΒΑΒΥΛΩΝΙΑ #46 Ιουλ. 08\nΤο Πνεύμα της Αντίστασης Ζει\nΑυτή είναι η ελευθερία την οποία εμείς αναζητούμε, και για την οποία ο Μιχαήλ Μπακούνιν τονίζει ότι δεν έχει καμία σχέση με την ψευδαίσθηση ελευθερίας που προσφέρουν τα κράτη και ο φιλελευθερισμός: «Είμαι ένας φανατικός εραστής της ελευθερίας, την οποία και θεωρώ ως τη μοναδική προϋπόθεση για την ανάπτυξη και άνθηση του πνεύματος, της αξιοπρέπειας και της ανθρώπινης ευτυχίας. Όχι την τυπική ελευθερία που εκχωρεί και ρυθμίζει το κάθε κράτος –ένα αιώνιο ψέμα – η οποία τελικά στην πραγματικότητα δεν αντιπροσωπεύει τίποτα άλλο από το προνόμιο ορισμένων που κερδήθηκε πάνω στην σκλαβιά των υπολοίπων. Δεν είναι ελευθερία η εξατομικευμένη, εγωιστική, άθλια και ψευδεπίγραφη ελευθερία των φιλελευθέρων και της μπουρζουαζίας. Η πραγματική ελευθερία είναι αυτή που συνίσταται στην πλήρη ανάπτυξη των υλικών, πνευματικών και ηθικών δυνάμεων που βρίσκονται σε λανθάνουσα κατάσταση σε κάθε άνθρωπο· αυτή που δεν αναγνωρίζει κανένα περιορισμό, εκτός από τα όρια που καθορίζονται από τους νόμους της φύσης».\nτου ΧΑΟΥΑΡΝΤ ΖΙΝ\nΤο είδαμε αυτό το 1960. Ο Ρίτσαρντ Νίξον δεν ήταν ο λιγότερο κακός αλλά ο χειρότερος υποψήφιος· κατά τη διακυβέρνησή του, όμως, τερματίστηκε, επιτέλους, ο πόλεμος, επειδή είχε να αντιμετωπίσει την ορμή τού αντιπολεμικού κινήματος και του κινήματος των Βιετναμέζων. Θα ψηφίσω, αλλά πάντοτε έχοντας κατά νου ότι σημαντική δεν είναι η ψήφος αλλά η οργάνωση.\nΖ: Απόλυτα. Ο Ρουσώ, κάποτε, αναρωτήθηκε: «Αν είμαι μέλος μιας ομάδας 100 ανθρώπων, έχουν το δικαίωμα οι 99 απ’ αυτούς να με καταδικάσουν σε θάνατο, επειδή είναι απλώς η πλειοψηφία;» Όχι, οι πλειοψηφίες, σίγουρα, κάνουν λάθη και μερικές φορές καταστρατηγούν και τα δικαιώματα των μειοψηφιών. Αν οι πλειοψηφίες κυβερνούσαν, μπορεί να είχαμε ακόμη δουλεία. Άλλοτε, το 80% του πληθυσμού κρατούσε υποδουλωμένο το υπόλοιπο 20%. Σύμφωνα με νόμο της πλειοψηφίας, αυτό είναι σωστό. Πρόκειται, λοιπόν, για μία ελαττωματική αντίληψη της δημοκρατίας. Η δημοκρατία οφείλει να λαμβάνει υπόψη της διάφορα πράγματα— τις απαιτήσεις όλων των ανθρώπων αναλογικά, όχι μόνο τις ανάγκες των πολλών αλλά και τις ανάγκες της μειοψηφίας. Επιπλέον, πρέπει να συνυπολογίζει ότι η πλειοψηφία, ειδικά σε κοινωνίες όπου τα ΜΜΕ χειραγωγούν την κοινή γνώμη, μπορεί να έχει εντελώς λανθασμένες και διεφθαρμένες απόψεις. Γι’ αυτό, λοιπόν, συμφωνώ· οι άνθρωποι οφείλουν να ενεργούν σύμφωνα με τη συνείδησή τους και όχι ακολουθώντας τις επιταγές της πλειοψηφίας.\nΖ: Ο όρος αναρχισμός έχει συνδεθεί με δύο φαινόμενα, με τα οποία οι αυθεντικοί αναρχικοί δεν θέλουν να έχουν σχέση. Το ένα είναι η βία, και το άλλο είναι η αταξία, το χάος. Η διαδεδομένη αντίληψη για τον αναρχισμό είναι, βόμβες και τρομοκρατία από τη μία μεριά, και από την άλλη, έλλειψη κανόνων και ρυθμίσεων, έλλειψη πειθαρχίας· δηλαδή ο καθένας να κάνει ότι θέλει και να επικρατεί σύγχυση. Γι’ αυτό πολλοί διστάζουν να χρησιμοποιήσουν τον όρο. Όμως, οι αληθινές ιδέες του αναρχισμού ήταν, ουσιαστικά, ενσωματωμένες στον τρόπο σκέψης των κινημάτων της δεκαετίας του ’60. [...]\nΟ αναρχισμός έχει μία βασική αρχή στο θέμα των μέσων, και αυτή είναι η πίστη στην άμεση δράση—που σημαίνει την άμεση ανάληψη της εξουσίας από το λαό, αντί για την αποδοχή των λύσεων που προσφέρει η κοινωνία, δηλαδή της αντιπροσωπευτικής διακυβέρνησης, της ψηφοφορίας και της νομοθεσίας. Στην περίπτωση των συνδικάτων, του αναρχοσυνδικαλισμού, σημαίνει απεργία των εργατών, και όχι μόνο αυτό, αλλά και κατάληψη και αυτοδιαχείριση των εργοστασίων. Τι είναι άμεση δράση; Στον Νότο, όταν οι μαύροι άνθρωποι οργανώνονταν ενάντια στον φυλετικό διαχωρισμό, δεν περίμεναν τη συγκατάθεση της κυβέρνησης και δεν ακολούθησαν τη νομική οδό, δηλαδή, δεν κατέθεσαν μηνύσεις ούτε περίμεναν το Κογκρέσο να ψηφίσει νομοσχέδια. Ανέλαβαν άμεση δράση· πήγαν στα εστιατόρια, έκατσαν κάτω και δεν κουνήθηκαν από τη θέση τους. Ανέβηκαν στα λεωφορεία και λειτουργούσαν έτσι όπως θα ήθελαν, και θεωρούσαν σωστό, να γίνεται.\nΒ: Στο βιβλίο σου, A People's History of the United States, μας επισημαίνεις ότι η ελευθερία μας, τα δικαιώματά μας, οι περιβαλλοντικοί κανόνες κ.ά., ποτέ δεν μας τα χάρισε η ελίτ των πλουσίων και ισχυρών, αλλά πάντοτε κερδήθηκαν με αγώνα από τους απλούς ανθρώπους· με πολιτική ανυπακοή. Με αυτή τη λογική, ποια πρέπει να είναι τα πρώτα μας βήματα στην πορεία για έναν άλλο, καλύτερο κόσμο;\nΗΠΑ: ΗΝΩΜΕΝΕΣ ΠΟΛΙΤΕΙΕΣ ΑΝΑΣΦΑΛΕΙΑΣ\nΣ: Οπουδήποτε και αν βρεθεί κάποιος, σε πανεπιστήμια, γυμνάσια ή κολλέγια, ακόμα και στις στάσεις λεωφορείων και σε εστιατόρια, αυτό που ακούγεται είναι ότι ο πόλεμος στο Ιράκ είναι για τις ΗΠΑ ένα «τέλμα» και ένα «δαπανηρό αδιέξοδο». Ο λαός έχει την άποψη ότι ο πόλεμος αυτός είναι ο πόλεμος των Ρεπουμπλικάνων και κατηγορεί την κυβέρνηση Μπους για τον τρόπο με τον οποίο χειρίστηκε την κατοχή του Ιράκ. Η κοινωνία θεωρεί ότι τώρα πλέον, αφού ήδη βρισκόμαστε εκεί, δεν μπορούμε να φύγουμε· ότι είναι δική μας ευθύνη να λύσουμε το πρόβλημα που εμείς δημιουργήσαμε, διότι αν φύγουμε θα κάνουμε την κατάσταση ακόμη χειρότερη, επειδή θα ξεσπάσει εμφύλιος πόλεμος. Τι λες λοιπόν για όλα αυτά τα επιχειρήματα, που φαίνεται να έχουν άρρηκτη σχέση το ένα με το άλλο; Και ποιά λύση, που θα μπορούσε να χαρακτηριστεί ως έντιμη, θα πρότεινες: διεθνή μέτρα, άμεση απόσυρση ή και τα δύο;\nΑλλά ας δούμε και μία σύγχρονη υπόθεση. Σήμερα, υπάρχει μεγάλη ανησυχία για την περίπτωση να κατέχει το Ιράν πυρηνικά όπλα. Ας συζητήσουμε, όμως, και πάλι για το ζήτημα αυτό με βάση το πανεπιστήμιο στο οποίο εργάζομαι. Στη δεκαετία του '70 το Ιράν ήταν κάτω από το ζυγό ενός βάναυσου τυράννου, τον οποίο οι ΗΠΑ και η Μ.Βρετανία είχαν επιβάλει με τη δύναμη των όπλων, με μία στρατιωτική χούντα που έδιωξε τη δημοκρατική κυβέρνηση. Έτσι, το Ιράν ήταν τότε σύμμαχος. Και πολιτικοί της κυβέρνησης, όπως ο Χένρυ Κίσιγκερ, ο Ντικ Τσέινι, ο Ντόναλντ Ράμσφελντ, ο Πολ Γούλφοβιτς και άλλοι, υποστήριζαν και απαιτούσαν από το Ιράν να αναπτύξει πυρηνική υποδομή και να αποκτήσει πυρηνική ενέργεια, το οποίο σήμαινε ουσιαστικά να βρεθεί ένα βήμα πριν από τη δημιουργία πυρηνικών όπλων. Το πανεπιστήμιό μου, το MIT, συμφώνησε με το Σάχη του Ιράν, το δικτάτορα δηλαδή, να εκπαιδεύσει ιρανούς μηχανικούς στην πυρηνική ενέργεια. Ήταν η δεκαετία του '70. Υπήρξαν τεράστιες φοιτητικές συγκεντρώσεις διαμαρτυρίας ενάντια σ’ αυτή την απόφαση. Αλλά η διαμαρτυρία ήταν πολύ μικρή από την πλευρά των καθηγητών. Στην πραγματικότητα, οι καθηγητές ενέκριναν την απόφαση αυτή. Και τελικά εφαρμόστηκε. Για την ακρίβεια, μερικοί από τους ανθρώπους που διευθύνουν σήμερα τα πυρηνικά προγράμματα στο Ιράν είναι πτυχιούχοι του MIT. Τελικά, είναι το πανεπιστήμιο ουδέτερο αναφορικά με τέτοια ζητήματα; Όχι· ουσιαστικά, προσαρμόζεται στα συμφέροντα των ισχυρών. Σ’ αυτή την περίπτωση, όπως είπα πριν, το πανεπιστήμιο εξυπηρέτησε τα βραχυπρόθεσμα συμφέροντα που είχαν οι ισχυροί και το κεφάλαιο, αλλά οι μακροχρόνιες συνέπειες ήταν αρκετά επιβλαβείς για τους ίδιους ακριβώς ανθρώπους.\nΥΠΗΡΕΤΩΝΤΑΣ ΤΙΣ ΚΥΡΙΑΡΧΕΣ ΕΛΙΤ\nτου Μάικλ Άλμπερτ\nΗ απάντησή μου για τη στρατηγική των υποψηφίων, λοιπόν, είναι σε γενικές γραμμές η ακόλουθη: Γοήτευσε τους πλούσιους και ισχυρούς ανθρώπους και κάνε τους να σου δώσουν τα λεφτά τους. Μην εκνευρίζεις τα ΜΜΕ. Αν μπορείς, γοήτευσε τα ΜΜΕ, ώστε να σε παρουσιάσουν έτσι όπως πρέπει, για να πετύχεις τον σκοπό σου, δηλαδή να εξαπατήσουν τον κόσμο και να τον κάνουν να σε ψηφίσει. Με κανένα τρόπο δεν πρέπει να προσελκύσεις την πλειοψηφία του πληθυσμού· με κάνενα τρόπο δεν πρέπει να γοητεύσεις το 50% του πληθυσμού που δεν ψηφίζει.\nΑναρτήθηκε από ΕΛΛΗΝΙΚΗ ΕΚΔΟΣΗ στις 8:45 μ.μ.


Το περσινό σας άλμπουμ The AERDT - Untold Stories ακούγεται σαν η πιο πλήρης και συνεπής δουλειά σας μέχρι στιγμής. Ποια είναι η ιστορία πίσω από τα νέα αυτά τραγούδια και ποιος ήταν ο στόχος σας με το εν λόγω άλμπουμ;\nΧαίρομαι που σου αρέσουν τα νέα τραγούδια. Προφανώς είναι απλώς τραγούδια: διηγούνται ιστορίες για πράγματα που με απασχολούν όπως οι αξίες, η ομοφροσύνη, ο διάπλους της ζωής με πολλά ερωτήματα και ελάχιστες απαντήσεις. Συχνά το μυαλό τρελαίνεται και χρειάζεται να έρθεις σε επαφή με τα συναισθήματά σου, ανήσυχος από τη σκληρή πραγματικότητα αυτού του κόσμου, προσπαθώντας να αποφύγεις να φανείς βαρετός ή αδαής. Υποθέτω ότι σαν τραγουδοποιός προσπαθώ να δημιουργήσω μικρά καταφύγια ανακούφισης.\nΣτα τραγούδια σου καταφέρνεις να κάνεις απολύτως σαφείς τις επιρροές σου, αλλά την ίδια στιγμή διατηρείς μια αυθεντικότητα και μια επαφή με το τώρα. Είναι όλο αυτό κάτι που προκύπτει φυσικά ή υπάρχει κάποια συγκεκριμένη διαδικασία σκέψης από πίσω;\nΩς κάποιος που θέλει να δημιουργεί, πάντα προσπαθώ όχι μόνο να φτιάχνω κάτι με νόημα και διαχρονικότητα (ει δυνατόν), αλλά και κάτι που θα έχει συνάφεια με το πνεύμα των τωρινών καιρών. Προφανώς έχουμε τις ρίζες μας στην εποχή του post-punk των τελών των 1980s και αυτοί είμαστε. Οπότε, παρότι πάντα προσπαθούμε να βρούμε ένα φρέσκο ή τρέχον χρώμα για το ηχοτοπίο μας, δεν μπορούμε να αρνηθούμε τις ρίζες μας, τις επιρροές και το είδος μας. Είμαστε κατά κάποιον τρόπο απλώς μια παραδοσιακή post-punk μπάντα με κιθάρα, μπάσο, τύμπανα, που προσπαθεί να σερβίρει φρέσκο φαγητό.\nΈρχεστε στην Ελλάδα ως headliners του DeathDisco MiniFest. Πώς νιώθετε σχετικά με αυτό και τι μπορούν να περιμένουν οι φίλοι σας;\nΕίναι πάντοτε συναρπαστικό να παίζεις κάπου όπου δεν έχεις ξαναβρεθεί προηγουμένως. Το καλό με την παγκοσμιοποίηση είναι ότι η λαϊκή μουσική έχει τώρα βρει πολλά φιλόξενα μέρη. Οπότε, κάθε φορά που πηγαίνουμε κάπου και ανακαλύπτουμε νέους ανθρώπους και ατμόσφαιρες, μάς αρέσει να τους κάνουμε μέρος του όλου event, της όλης εμπειρίας. Τι να περιμένει το κοινό; Τρεις ανθρώπους επί σκηνής να αναδράμουν στις ρίζες του post-punk, προσπαθώντας να δημιουργήσουν, με απλά μέσα, ένα λουτρό όμορφης μουσικής.\nΠοιοι λόγοι οδήγησαν, αλήθεια, στη διάλυση της μπάντας στα μέσα των 1990s; Και τι σας έκανε να αλλάξετε γνώμη και να επανέλθετε στη δράση στις αρχές των '00s;\nΜεταξύ 1990 και 1995 ζούσαμε στο Λονδίνο και συνειδητοποιήσαμε ότι η μουσική προχωρούσε γρήγορα προς νέες ακτές: πρώτα το hip hop, μετά η techno και το rave κι έπειτα το grunge και το drum ‘n’ bass. Σαν post-punk μπάντα των 1980s δεν ήμασταν πια στη μόδα και μάλλον βαρεθήκαμε τους εαυτούς μας. Οπότε αποφασίσαμε να σταματήσουμε –πουλήσαμε τα όργανά μας και ξεκινήσαμε νέες, «αληθινές» ζωές. Το 2000 με κάλεσαν να γράψω μερικά κομμάτια για μια τραγουδίστρια. Το απόλαυσα αρκετά και σκέφτηκα να τσεκάρω πώς θα ένιωθα αν βρισκόμουν ξανά στη σκηνή. Παίξαμε έτσι σε μερικά μεγάλα φεστιβάλ και συνειδητοποιήσαμε ότι αυτό σήμαινε πολλά για κάμποσους ανθρώπους, ότι απόλαυσαν πραγματικά εκείνο που μπορούσαμε να κάνουμε.\nΟ κόσμος συνήθως κατηγοριοποιεί τη μουσική σας ως darkwave και σας θεωρεί μάλιστα ως μία από τις επιδραστικές μπάντες του είδους. Βρίσκεις τον όρο κατάλληλο για τον ήχο και τα τραγούδια σας; Πώς θα περιέγραφες πιο περιφραστικά τη μουσική σας;\nΕίναι δουλειά των κριτικών να κατηγοριοποιούν τη μουσική, υποθέτω. Έχουμε πολλά νταουνιάρικα τραγούδια, αυτό είναι αλήθεια. Ειδικά οι στίχοι μας είναι συχνότερα λυπητεροί παρά χαρούμενοι. Ή μήπως πάντα; Όπως και να 'χει, οι όροι post-punk ή guitar-wave είναι οι πιο κοντινοί που έχουν βρεθεί μέχρι στιγμής και οι περισσότεροι από εκείνους που προτιμούν τη μουσική μας, ακούν και μπάντες του σήμερα όπως οι Interpol, οι xx, οι Editors ή μπάντες του παρελθόντος όπως οι Chameleons, οι Sound και οι Joy Division.\nΈχεις αναφέρθεί συχνά και στην επιρροή των Hüsker Dü στην τραγουδοποιία σου και φυσικά το όνομά σας επιλέχθηκε από τον τίτλο ενός τραγουδιού τους. Ποιες είναι οι σκέψεις σου για τον θάνατο του Grant Hart και για τη μουσική παρακαταθήκη του;\nΕίμαι πιθανότατα ένας από τους μεγαλύτερους fans των Hüsker Dü στον κόσμο. Τα τραγούδια μου δεν έφτασαν ποτέ την αυθεντική και σπουδαία τραγουδοποιία τους. Το να χάνεις τον ήρωά σου, είναι σαν να χάνεις έναν αγαπημένο φίλο.\nΟι πρόσφατες εκλογές στην πατρίδα σου προκάλεσαν ανησυχία ανά την Ευρώπη, λόγω της ανόδου του ακροδεξιού κόμματος AfD. Τι νιώθεις για τα αποτελέσματα αυτά και για τη γερμανική/ευρωπαϊκή πολιτική γενικότερα;\nΘεέ μου… Δεν χάρηκα ποτέ με την πολιτική. Δυσκολεύομαι να εμπιστευτώ οποιονδήποτε πολιτικό, επειδή φαίνεται να ενδιαφέρονται μόνο για να ανέλθουν και για να διατηρηθούν στην εξουσία. Αντιλαμβάνομαι ότι οι Γερμανοί δεν χαίρουν ιδιαίτερης εκτίμησης στην Ευρώπη. Τα κόμματα τύπου AfD φαίνεται να εμφανίζονται σε όλη την υφήλιο γιατί πολύς κόσμος απλώς δεν μπορεί να τα βγάλει πέρα με τις αλλαγές που προέρχονται από την παγκοσμιοποίηση και την ψηφιοποίηση. Παρά ταύτα, είμαι αισιόδοξος ότι οι άνθρωποι, στη μεγάλη πλειονότητά τους, προσπαθούν να παραμείνουν ανοιχτόμυαλοι. Έχω ιδιαίτερα μεγάλη εμπιστοσύνη στους νέους που μεγάλωσαν στην Ευρώπη και ταξιδεύουν ανά τον κόσμο. Ξέρω ότι οι Γάλλοι και οι Γερμανοί έχουν υπερβολική κυριαρχία στην ήπειρο αυτή τη στιγμή, όμως είμαι βέβαιος ότι αυτό θα αλλάξει προς το θετικότερο, με περισσότερη αλληλοκατανόηση.\nΠοια είναι τα σχέδιά σου για τη συνέχεια; Θα ηχογραφήσετε νέο υλικό με τη μπάντα;\nΠρος το παρόν μάς καλούν να παίξουμε εδώ κι εκεί ανά την υφήλιο. Προσπαθούμε να αποφεύγουμε τα μεγάλα φεστιβάλ και συνήθως είμαστε ιδιαίτερα χαρούμενοι όταν παίζουμε σε μικρά μέρη ή κλαμπ. Έτσι είμαστε πιο κοντά στους ανθρώπους και στην πραγματικότητα. Επίσης, ελπίζουμε να έχουμε νέο υλικό προς δημοσιοποίηση το 2019. Προχωράμε βήμα-βήμα. Τώρα ανυπομονούμε για την Αθήνα και για τη συναυλία μας στο Μέξικο Σίτι, ανάμεσα στα ερείπια, μία εβδομάδα πριν.


Η ευθύνη του Μπλατ να χτίσει κάτι πέρα από το σήμερα - Fosonline\nΗ ευθύνη του Μπλατ να χτίσει κάτι πέρα από το σήμερα\nΠέμπτη, 23 Αυγούστου 2018 18:46\nΤο "ΦΩΣ" αναλύει το σχόλιο του Ντέιβιντ Μπλατ για το μέλλον του Ολυμπιακού: "Έχω την ευθύνη να χτίσω κάτι πέρα από το σήμερα. Θέλουμε να αναπτύξουμε το πρόγραμμα της ομάδας για το μέλλον".\nΟ Ολυμπιακός φέτος επένδυσε στο όνομα, στο βιογραφικό, στο κύρος, στις δυνατότητες, στην προσωπικότητα, στην εμβέλεια, αλλά και στην εμπειρία του Ντέιβιντ Μπλατ. Οι Πειραιώτες είναι πρόθυμοι να του προσφέρουν αυτά που θέλει, ώστε να δουλέψει όπως ξέρει και μπορεί, για να φέρει αποτελέσματα στο μεγάλο λιμάνι. Προφανώς και δεν είναι επιλογή... μιας χρήσης, μιας σεζόν. Εφόσον όλα πάνε καλά, οι "ερυθρόλευκοι" θα ήθελαν να συνεργαστούν για αρκετά χρόνια μαζί του, αλλά αυτό θα φανεί στο μέλλον.\nΓίνεται αρκετή κουβέντα για την άμεση επιστροφή του Ολυμπιακού στους τίτλους, στις διακρίσεις, στις επιτυχίες, στην παρουσία του και πάλι στα Final Four της EuroLeague. Όχι πως νιώθουν και... στερημένοι οι Πειραιώτες από αυτά. Ας μην ξεχνάμε πως μέσα σε έξι χρόνια ήταν εκεί τέσσερις φορές, αγωνιζόμενοι πάντα στους τελικούς, κατακτώντας το τρόπαιο δύο σερί χρονιές.\nΝαι, πρωταρχικός στόχος των "ερυθρολεύκων" είναι να δημιουργήσουν ένα εξαιρετικό σύνολο, το οποίο θα παίξει ωραίο, σύγχρονο και θελκτικό μπάσκετ, που θα φέρει αποτελέσματα και κυρίως τίτλους στον Ολυμπιακό, ύστερα από δύο σερί σεζόν δίχως τρόπαια. Όμως, στον Πειραιά θέλουν να κοιτάξουν και το μέλλον της ομάδας.\nΈνας από τους επιπλέον λόγους που αποκτήθηκε ο Ντέιβιντ Μπλατ, είναι για να δουλέψει μαζί με τους παίκτες της ομάδας, τόσο τους νέους, όσο ακόμη και τους παλαιότερους, με στόχο να τους εξελίξει, να τους βελτιώσει και να τους κάνει καλύτερους. Από τον 18χρονο Νίκο Αρσενόπουλο και τον 22χρονο Βασίλη Τολιόπουλο έως τους 28χρονους Κώστα Παπανικολάου και Βαγγέλη Μάντζαρη. Όπως σκοπός του θα είναι να αναδείξει ακόμη περισσότερο το ταλέντο των ξένων αθλητών που θα έχει στο ρόστερ του. Από τον Γιάνις Στρέλνιεκς (που πέρσι δεν κατάφερε να δείξει το πραγματικό μέγεθος των δυνατοτήτων του), έως τους νεοφερμένους Ζακ ΛεΝτέι και Νάιτζελ Ουίλιαμς-Γκος, με τον τελευταίο να έχει υπογράψει κλειστό διετές συμβόλαιο.\nΔεν ήταν λοιπόν τυχαία η δήλωση του κόουτς Ντέιβιντ Μπλατ στην πρώτη προπόνηση της ομάδας, όταν σχολίασε τα εξής: «Όταν είσαι σε μια ομάδα όπως αυτή, προφανώς ο ανταγωνισμός που έχεις μπροστά σου, οι προκλήσεις και οι στόχοι που θέτεις αποτελούν προτεραιότητα. Όμως, την ίδια στιγμή έχω την ευθύνη να χτίσω κάτι πέρα από το σήμερα. Αναφέρατε τους νέους παίκτες της ομάδας και φυσικά δεν μιλήσαμε και για εκείνους που φέραμε έξω από την Ελλάδα. Κάποιοι ήταν εδώ όπως οι Στρέλνιεκς και Μιλουτίνοβιτς και άλλους καινούργιους. Είναι δουλειά μου να κάνω πολλά και διαφορετικά πράγματα εδώ, όχι μόνο να κερδίζουμε το επόμενο ματς, αλλά να αναπτύξουμε το πρόγραμμα για το μέλλον. Το έχω κάνει στο παρελθόν και πιστεύω πως μπορώ να το κάνω ξανά».


Μάντσεστερ Σίτι: Στον πάγκο Γκρίλις και Φόντεν λόγω βραδινής εξόδου!\nΟ Πεπ Γκουαρδιόλα άφησε στον πάγκο τον Τζάκ Γκρίλις και τον Φίλ Φόντεντ στην αναμέτρηση της Κυριακής κόντρα στην Νιουκάστλ (0-4), επειδή οι δύο Άγγλοι ποδοσφαιριστές γιόρτασαν σε κλάμπ την νίκη με ευρύ σκορ επί της Λίντς (7-0).\nΜε την κατάσταση του κορωνοϊού στο Νησί να έχει ξεφύγει, οι δύο ποδοσφαιριστές των «Πολιτών» ξενύχτησαν σε νυχτερινό κλάμπ μετά την νίκη επί της Λίντς. Το γεγονός έγινε γνωστό από φωτογραφίες που κυκλοφόρησαν στα μέσα κοινωνικής δικτύωσης.\nΟ Πεπ Γκουαρδιόλα άφησε στον πάγκο τους δύο ποδοσφαιριστές, λόγω της νυχτερινής εξόδου, όπως ανέφερε και στις δηλώσεις του.\n«Δεν πρόκειται για rotation. Ήταν δική μου απόφαση πως δεν άξιζαν να παίξουν, για να αγωνιστούν κάποιοι άλλοι. Τα Χριστούγεννα δίνω μεγάλη σημασία στη συμπεριφορά εντός και εκτός γηπέδου. Και όταν δεν αρμόζει εκτός γηπέδου, τότε δεν θα παίξουν.\nΠρέπει να είμαστε συγκεντρωμένοι όλη την ώρα λόγω των περισπασμών από το εορταστικό κλίμα, αλλά και όλων όσων συμβαίνουν», ανέφερε χαρακτηριστικά ο Ισπανός τεχνικός.\nΤα έβαλε με τον διαιτητή ο Κλοπ: «Δεν έχω πρόβλημα με κανέναν, μόνο με σένα!»\nMπαρτσελόνα: Αμφιβολίες για την μεταγραφή του Καβάνι!\nΚρ. Ρονάλντο - Φέργκιουσον: Η επανένωση είναι γεγονός - Μαζί σε συνέντευξη τύπου!\nΗΠΑ: Παύση του πρωταθλήματος χόκεϊ - Μεγάλο ποσοστό κρουσμάτων οφείλεται στη νέα μετάλλαξη Όμικρον\nΡαλφ Χάζενχιτλ: Μεγάλο το ποσοστό ανεμβολίαστων στην Premier League!\nΜάντσεστερ Σίτι Ποδόσφαιρο Διεθνή Premier League


Καίγεται το επιτελικό κράτος: Η Εύβοια ξανά στις φλόγες! – Δεν πετούν εναέρια λόγω… αέρα – Εκκενώθηκε το Μαρμάρι | Ανιχνεύσεις\nΚαίγεται το επιτελικό κράτος: Η Εύβοια ξανά στις φλόγες! – Δεν πετούν εναέρια λόγω… αέρα – Εκκενώθηκε το Μαρμάρι\nΚαίγονται σπίτια – Οριοθετήθηκε η φωτιά\n(Ανανέωση – Αρχικό κείμενο 6:10) Καίγεται το επιτελικό κράτος του Κυριάκου Μητσοτάκη, καθώς η Εύβοια βρίσκεται ξανά στις φλόγες και τα εναέρια μέσα δεν πετούν ξανά!\nΠριν λίγες ημέρες η Βόρεια Εύβοια κάηκε ολοσχερώς και τα εναέρια μέσα δεν πέταξαν λόγω… ζέστης, τώρα καίγεται η Κάρυστος και τα εναέρια μέσα δεν πετούν λόγω αέρα! Πραγματικά το επιτελικό κράτος που διαβεβαίωνε πως είναι πανέτοιμο αφήνει γι’ ακόμη μια φορά να καεί η Εύβοια, λόγω ανικανότητας.


Pho Saigon, Mankato - Κριτικές εστιατορίων - TripAdvisor\nΗνωμένες Πολιτείες Μινεσότα Mankato Εστιατόρια σε Mankato Pho Saigon\n1511 Madison Ave, Mankato, MN+ Προσθέστε αριθμό τηλεφώνουΙστότοπος\nΝα εμφανιστούν επίσης ΧάρτηςΔορυφορικός Έχει γίνει παύση των ενημερώσεων χάρτη. Μεγεθύνετε για προβολή ενημερωμένων πληροφοριών. Επαναφορά ζουμ Γίνεται ενημέρωση του χάρτη… Επιστροφή στον χάρτη Επισκόπηση 4,0 16 κριτικέςΕξαιρετικό25%Πολύ καλό51%Μέτριο12%Ανεπαρκές6%Πολύ κακό6%Ώρες εστιατορίου Κλειστό ΚΟΥΖΙΝΕΣ Ασιατική, Βιετναμέζικη, Κατάλληλο για χορτοφάγους ΒΑΘΜΟΛΟΓΙΕΣ ΕξυπηρέτησηΦαγητόΑξίαΑτμόσφαιραΤΟΠΟΘΕΣΙΑ 1511 Madison Ave, Mankato, MNΌλες οι λεπτομέρειες Βελτίωση αυτής της καταχώρισηςΑυτό το εστιατόριο είναι καλό για οικογένειες;Ναι Όχι Άγνωστο Αυτό το εστιατόριο είναι καλό για μπραντς;Ναι Όχι Άγνωστο Αυτό το εστιατόριο είναι προσβάσιμο με αναπηρικό αμαξίδιο;Ναι Όχι Άγνωστο Μπορεί ένας χορτοφάγος βίγκαν να απολαύσει ένα καλό γεύμα σε αυτό το εστιατόριο;Ναι Όχι Άγνωστο Αυτό το εστιατόριο προσφέρει διανομή φαγητού στο χώρο σας;Ναι Όχι Άγνωστο Αυτό το εστιατόριο δέχεται κρατήσεις;Ναι Όχι Άγνωστο Αυτό το εστιατόριο είναι καλό για μεγάλες παρέες;Ναι Όχι Άγνωστο Αυτό το εστιατόριο είναι κινέζικο; Ναι Όχι Άγνωστο Αυτό το εστιατόριο είναι ιταλικό; Ναι Όχι Άγνωστο Αυτό το εστιατόριο ειδικεύεται στις σούπες; Ναι Όχι Άγνωστο Ευχαριστούμε για τη βοήθειά σας! Μοιραστείτε άλλη μια εμπειρία πριν φύγετε. Κριτικές (16)Βαθμολογία ταξιδιωτών Εξαιρετικό1Πολύ καλό1Μέτριο0Ανεπαρκές0Πολύ κακό0Τύπος ταξιδιώτηΟικογένειεςΖευγάριαΜόνος-ηΕπαγγελμ. ταξίδιΦίλοιΠερίοδος του χρόνου Μάρ.-ΜάιοςΙούν.-Αύγ.Σεπ.-Νοέμ.Δεκ.-Φεβ.Γλώσσα Όλες οι γλώσσες Ελληνικά (2)Αγγλικά (16)Γλώσσα Ελληνικά (2)Αγγλικά (16)Δείτε τι λένε οι ταξιδιώτες: Αυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιCatalpa11235893Η κριτική γράφτηκε 1 Μαρτίου 2013 μέσω κινητής συσκευής Εξαιρετικό φαγητό και νέα τοποθεσία.Πώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιMaryAnn1290Saint Paul, Μινεσότα7329Η κριτική γράφτηκε 12 Οκτωβρίου 2012 Αν σας αρέσουν τα κινέζικα μακαρόνια, να την κάνει εδώΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΕνημέρωση καταχώρισης… Στην περιοχή Κοντινά εστιατόριαLa Terraza Mexican Bar and Grill65 κριτικές 0,27 χλμ μακριά Mazatlan137 κριτικές 0,1 χλμ μακριά India Palace36 κριτικές 0 χλμ μακριά Grizzly's96 κριτικές 0,72 χλμ μακριά Κοντινά αξιοθέαταMankato Brewery42 κριτικές 3,98 χλμ μακριά Sibley Park Zoo107 κριτικές 4,6 χλμ μακριά Children's Museum of Southern Minnesota32 κριτικές 3,58 χλμ μακριά Red Jacket Trail44 κριτικές 7,02 χλμ μακριά Βελτίωση αυτής της καταχώρισης\n1511 Madison Ave, Mankato, MN Τοποθεσία:


Ζώδια: Τι λένε τ’ άστρα για σήμερα Δευτέρα 28 Δεκεμβρίου – GREEK BOOKMARKS\nΜε τον Ήλιο στον Αιγόκερω οφείλεις να κινηθείς αρκετά προσεκτικά, τηρώντας τα προσχήματα και την δεοντολογία, ώστε να αντεπεξέλθεις με επιτυχία τις «εξετάσεις» που θα περάσεις. Αυτό σημαίνει περισσότερη δουλειά κι απανωτοί έλεγχοι, αφού δεν μπορείς να αφήσεις τίποτα στην τύχη. Ούτε βέβαια να αναθέσεις κάτι σημαντικό σε φίλο ή φίλη σου, αφού μπορεί να εκτεθείς ανεπανόρθωτα. Παράλληλα, η Σελήνη στους Διδύμους αναμένεται να πολλαπλασιάσει τις επαφές αλλά και τις μετακινήσεις σου, βάζοντας «χρώμα» στην ζωή σου και καθιστώντας τα όποια περιοριστικά μέτρα… άκυρα!\nΗ Σελήνη στους Διδύμους φέρνει σκαμπανεβάσματα στα οικονομικά σου, όταν όμως υπάρχουν οι εορταστικές αγορές, τα υπόλοιπα περισσεύουν! Εξ άλλου θα υπάρξουν και έσοδα και τελικά θα έρθεις «μια η άλλη». Παράλληλα, ο Ήλιος στον Αιγόκερω σε θέλει πιο τυπικό/η και προσεκτικό/η στις συναλλαγές σου, ώστε να μην έχεις θέματα με τον νόμο, ενώ είναι σκόπιμο να βάλεις από μόνος/η σου στην άκρη κάποιες ψυχαγωγικές δράσεις προκειμένου να γίνει η δουλειά σου, αφού θα έχεις και αυξημένα καθήκοντα. Επιπλέον κάποιος/α γείτονας ή συγγενής μπορεί να σε «ζορίσει» με τις απαιτήσεις του/της.\nΗ Σελήνη στο ζώδιο σου συνηγορεί σε πολλές και διαφορετικού τύπου εμπειρίες που θα αποκομίσεις μέσω της περιέργειάς σου, η μεγαλύτερη «πρόκλησή» σου ωστόσο είναι να κουμαντάρεις τα ασταθή συναισθήματά σου. Παράλληλα, ο Ήλιος στον Αιγόκερω σε καλεί να είσαι προσεκτικός/η στην διαχείριση των οικονομικών σου, δίνοντας προτεραιότητα στην κάλυψη των υποχρεώσεών σου κι αποφεύγοντας αχρείαστες αγορές. Επιπλέον, «παίζει» κι ένα πρόστιμο γι’ αυτό κοίτα να είσαι εντάξει με τα χαρτιά σου. Αν πάλι δανείσεις χρήματα θα… αργήσεις πολύ να τα πάρεις πίσω!\nΜε τον Ήλιο απέναντί σου να σε «ζορίζει», είναι πιθανό να αναλάβεις κάποιες επιπλέον ευθύνες κι αν συμβεί αυτό φρόντισε να ξεκαθαρίσεις εξ αρχής ποια ακριβώς είναι τα καθήκοντά σου κι όχι να φορτωθείς αδιαμαρτύρητα τον «σταυρό του μαρτυρίου», ειδικά σε οικονομικά θέματα Μάλιστα, η Σελήνη στους Διδύμους σε καλεί να «αράξεις» κάπου ήσυχα και να μην ξεπεράσεις τις αντοχές σου, αφού η υγεία σου θέλει μια κάποια προσοχή. Επιπλέον, σήμερα το πλαίσιο των συνεργασιών σου είναι ασύμφορο, μπορείς ωστόσο να προτείνεις λύσεις για προβλήματα άλλων.\nΗ Σελήνη στους Διδύμους ανανεώνει τον κύκλο των γνωριμιών σου, ευκαιρία λοιπόν να εισπράξεις περισσότερα… χειροκροτήματα! Παράλληλα βέβαια, με τον Ήλιο στον Αιγόκερω καλείσαι να εργαστείς περισσότερο ή να προσφέρεις τις υπηρεσίες σου σε πρόσωπα χρήζοντα βοηθείας, που μπορεί να βρίσκονται και πολύ κοντά σου. Όχι όμως να αναλάβεις να καλύψεις και υποχρεώσεις άλλων, αφού αντί για ευχαριστώ θα ακούσεις κριτικές και κατηγορίες Επιπλέον, οφείλεις να φροντίσεις για την δική σου ευεξία και να κόψεις μια κακή συνήθεια, πριν το σώμα σου αρχίσει να διαμαρτύρεται εντόνως..\nΗ Σελήνη στους Διδύμους σε θέλει σε επαγρύπνηση, προκειμένου να ανταποκριθείς με επιτυχία στις προκλήσεις της ημέρας, επιστρατεύοντας τις αρετές σου. Παράλληλα, ο Ήλιος στον Αιγόκερω αναδεικνύει «θέματα» στην σχέση σου με ένα αγαπημένο σου πρόσωπο αλλά δεν πρόκειται για κάποιο εξωτερικό πρόβλημα του, θέσε έγκαιρα τα όριά σου για να μην σε «καβαλήσει». Αν πάλι έχεις παιδιά είναι πιθανό να χρειαστούν την άμεση επίβλεψη αλλά και την συμπαράστασή σου. Επιπλέον, ως προς την ψυχαγωγία σου μην τρέφεις ιδιαίτερες απαιτήσεις, αφού σε περιμένει δουλειά και μόνον δουλειά!\nΟ Ήλιος στον Αιγόκερω σου βάζει δύσκολα, ίσως μάλιστα νοιώσεις να σε απορρίπτει ένας δικός σου άνθρωπος ή ότι έχεις εγκλωβιστεί σε μια κατάσταση, έχοντας ενοχές για κάτι που δεν φταις μόνον εσύ. Επιπλέον, φαίνεται πως οι υποχρεώσεις για την οικογένειά σου είναι αυξημένες και η ζωή στο σπίτι δεν κυλά και τόσο ανέμελα, να η ευκαιρία όμως να θέσεις όρια και κανόνες, ώστε στην πορεία να ανασάνεις πιο ελεύθερα. Παράλληλα, η Σελήνη στους Διδύμους σου ανοίγει ένα «παράθυρο» στον κόσμο, μέσα από μηνύματα, επαφές αλλά ίσως και μια εορταστική έξοδο-βάλσαμο στην καραντίνα.\nΗ Σελήνη στους Διδύμους φέρνει μια αστάθεια στα οικονομικά σου, η ουσία όμως είναι ότι θα καλύψεις ανάγκες και θα αποκτήσεις αγαθά, που θα «γιατρέψουν» το όποιο «σύνδρομο στέρησης» έχεις! Παράλληλα βέβαια, ο Ήλιος στον Αιγόκερω μπορεί να επιβαρύνει την καθημερινότητά σου με επιπλέον υποχρεώσεις ή να βάλει επιπρόσθετα εμπόδια, γι’ αυτό προνόησε για κάθε πιθανή αναποδιά ή ατυχία και βέβαια έχε πάντα μαζί σου τα αναγκαία έγγραφα. Επιπλέον, ένας συγγενής ή γείτονάς σου φαίνεται να παρεμβαίνει στα οικογενειακά σου, ενώ μπορεί να χαλάσει κάτι στο σπίτι σου.\nΗ Σελήνη απέναντί σου κάνει την ζωή σου να μοιάζει με πολύβουο μελίσσι και σίγουρα θα έχεις την ευκαιρία να «τσιμπολογήσεις» από πολλά «λουλούδια» αλλά από εκεί και ύστερα να ξέρεις ότι όπως έρθουν κάποια πράγματα στην ζωή σου, έτσι και θα φύγουν. Παράλληλα, ο Ήλιος στον Αιγόκερω περιορίζει τις οικονομικές σου δυνατότητες, γι’ αυτό καλό είναι να αποφύγεις τα περιττά έξοδα, επιλέγοντας να τακτοποιήσεις πρώτα τις παλιές ή νέες υποχρεώσεις σου. Φρόντισε επίσης να είσαι τυπικά εντάξει στις συναλλαγές σου, αφού σήμερα τα πειστήρια «μετράνε» και… σώζουν!\nΟ Ήλιος στο ζώδιό σου ενισχύει το αίσθημα ευθύνης σου, μην τα πάρεις ωστόσο όλα επάνω σου, αντίθετα δώσε τις εντολές σου σαν… καλός διοικητής! Επιπλέον, η πείρα σου είναι το «κλειδί» για να τα πας καλά αλλά και να «φωτίσεις» κάποιους/ες για το τι πρέπει να πράξουν, ώστε να διορθωθούν τα κακώς κείμενα, ιδίως σε οικονομικά θέματα. Παράλληλα, η Σελήνη στους Διδύμους σε θέλει πιο προσεκτικό σε θέματα υγείας και διατροφής αλλά και στην κατανομή των δυνάμεών σου, ώστε να διεκπεραιώσεις με επιτυχία τις πολλές και διαφορετικού τύπου εργασίες της ημέρας.\nΗ Σελήνη στους Διδύμους σηματοδοτεί μια πολυμέρεια στις διαπροσωπικές σχέσεις σου, καλό είναι όμως να βάλεις κι ένα «φίλτρο», αφού έλκεις «κάθε καρυδιάς καρύδι». Παράλληλα, ο Ήλιος στον Αιγόκερω σου συνιστά είτε να μπεις σε ένα πρόγραμμα διατροφής, είτε να φροντίσεις περισσότερο την υγεία σου, ενώ αν έχεις ζώα ή φυτά, προνόησε και για την δική τους καλή κατάστασή. Επιπλέον η αίσθηση ότι περιορίζεσαι μπορεί να γίνει εξαιρετικά ασφυκτική, είτε υπάρχουν αντικειμενικοί παράγοντες, είτε όχι και σίγουρα χρειάζεται να ανοίξεις μια «βαλβίδα διαφυγής», με πιο ανάλαφρες καταστάσεις.\nΗ Σελήνη στους Διδύμους σηματοδοτεί μεταβολές στο οικογενειακό σου περιβάλλον, είναι πιθανό μάλιστα να υπάρξουν καταστάσεις που θα σε «ξοδέψουν» ενεργειακά ή θα σε ξεβολέψουν. Μπορείς ωστόσο ανά πάσα στιγμή να «δραπετεύσεις» για… άλλες πολιτείες! Παράλληλα, ο Ήλιος στον Αιγόκερω σε πιέζει να «σκύψεις» πάνω στα προβλήματα είτε μιας κοινωνικής ομάδας, είτε ενός φίλου ή μιας φίλης, που αντιμετωπίζει θέματα υγείας ή έχει μια πολύ κακή ψυχολογία, δεν είναι σκόπιμο ωστόσο να παραστήσεις τον «σωτήρα», αφού θα βάλεις κακό μπελά στο κεφάλι σου.


«Ταξιδεύοντας με τον Μίκη» στην Κολωνία – politik.gr\n01/12/2018, 1:19 πμ\n«Αυτή η ταινία δημιουργήθηκε γιατί πρώτα απ’ όλα θέλαμε να αξιοποιήσουμε ένα πολύ μεγάλο υλικό που είχαμε μαζέψει τα τελευταία 30 χρόνια. Εγώ ήμουνα μαζί με τον Μίκη σε πάρα πολλές περιοδείες και σε πολλές παραγωγές σε όλο τον κόσμο και είχα πάντα μια κάμερα μαζί μου και τραβούσα.\nΗ ταινία ξεκίνησε την πορεία της ήδη από πέρυσι όταν ένας συνεργάτης του Αστέρη Κούτουλα έστειλε την ταινία στο μεγάλο φεστιβάλ κινηματογράφου του Χοφ. Έγινε δεκτή με πολύ θετικά σχόλια και κατάφερε να βρει διανομή, κάτι που, όπως παραδέχεται ο σκηνοθέτης της, δεν το περίμενε για μια τόσο «αβαγκαρντίστικη» ταινία, όπως ο ίδιος την χαρακτηρίζει.\nΣτην Κολωνία παίχτηκε σε ένα πολύ κεντρικό σινεμά της πόλης. Το κοινό πολυπληθές και γεμάτο ενδιαφέρον να μάθει περισσότερα για το έργο στη συζήτηση που ακολούθησε με τον σκηνοθέτη.\nTags: Γερμανία, Κολωνία, ΜΙΚΗΣ ΘΕΟΔΩΡΑΚΗΣ, Ταινία\nΑεροδιακομιδή σωτηρίας για τεσσάρων ημερών νεογνό στο Ηράκλειο


Ο κατά λάθος μυθιστοριογράφος του Ολοκαυτώματος\nHaaretz Τετάρτη 22-04-2015.\nΕνώ δίδασκε τις αφηγήσεις των γκέι, των Ρομά, των αναπήρων και των πολιτικών κρατουμένων, ο ιστορικός του Ολοκαυτώματος και εκπαιδευτής Ντάνι Μ. Κοέν (Danny M. Cohen) έφτασε να γράψει ένα μυθιστόρημα.\nΤο 2005 στην Πολωνία, πολιτικοί και επιζώντες του Ολοκαυτώματος από όλο τον κόσμο τίμησαν την 60η επέτειο της απελευθέρωσης του Άουσβιτς. Την εποχή εκείνη ο Ντάνι Κοέν, εγγονός επιζώντα του Ολοκαυτώματος, είχε πρόσφατα μετακομίσει στις Ηνωμένες Πολιτείες από την πατρίδα του, την Αγγλία, για να ξεκινήσει ένα μεταπτυχιακό στην εκπαίδευση στο Πανεπιστήμιο των Βορειοδυτικών Πολιτειών (Northwestern University), το οποίο εστίαζε στο πως οι άνθρωποι μαθαίνουν για τις προκαταλήψεις, τις θηριωδίες και τη γενοκτονία, δίνοντας έμφαση στο Ολοκαύτωμα. Μερικές μέρες μετά την τελετή μνήμης, ανακάλυψε ότι εκπρόσωποι των ομοφυλόφιλων είχαν αποκλειστεί από το να την παρακολουθήσουν.\n«Μου προκάλεσε έκπληξη ότι η ΛΟΑΤ κοινότητα δεν συμπεριλήφθηκε στο γεγονός», είπε ο Κοέν στην Haaretz. «Είμαι Εβραίος και γνωρίζω πολύ καλά την εβραϊκή αφήγηση του πράγματος. Και είμαι επίσης ομοφυλόφιλος και συνειδητοποίησα ότι είναι προβληματικό που δεν γνωρίζω την αφήγηση περί της ναζιστικής μεταχείρισης των ομοφυλόφιλων. Γιατί συμβαίνει να αποκλείονται συγκεκριμένες αφηγήσεις; Όχι μόνο των ομοφυλόφιλων αλλά επίσης και των Ρομά, των αναπήρων και πολλών άλλων ομάδων που συνήθως δεν συμπεριλαμβάνονται στην εκπαίδευση γύρω από το Ολοκαύτωμα με οποιονδήποτε τρόπο. Αυτή η συνθήκη πυροδότησε τη δική μου εργασία.»\nΜια δεκαετία αργότερα, αφότου έλαβε το διδακτορικό του από το ίδιο πανεπιστήμιο και εντάχθηκε στη Σχολή Εκπαίδευσης και Κοινωνικής Πολιτικής εκεί, ακόμα εξερευνά το πως να ενσωματώσει αυτές τις αφηγήσεις στην εκπαίδευση του Ολοκαυτώματος. Μια περιοχή εστίασης είναι να αναπτύξει ένα πρόγραμμα σπουδών για εκπαιδευτές μέσης εκπαίδευσης που συμπληρώνουν τα πιο παραδοσιακά προγράμματα εκπαίδευσης για το Ολοκαύτωμα. Πρόσφατα, αυτή του η προσπάθεια τον έβγαλε σε ένα λιγότερο παραδοσιακό μονοπάτι – να γράψει ένα μυθιστόρημα για νέους ενήλικες.\nΌλα ξεκίνησαν όταν οι συνεργάτες του εκπαιδευτές του είπανε ότι το πρόγραμμα σπουδών που είχε φτιάξει ήταν λιγάκι στεγνό. Τον ρώτησαν αν είχε να προσθέσει κάποιο μυθιστόρημα, εφόσον βιβλία όπως το «Μέτρα τα αστέρια» της Λόις Λόουρι (Lois Lowry) ή «η Αριθμητική του Διαβόλου» της Τζέιν Γιόλεν (Jane Yolen) έχουν αποδειχθεί ως αποτελεσματικά εργαλεία στην πρόσληψη αυτών των δύσκολων θεμάτων στους εφήβους. Αλλά ο Κοέν μπορούσε να βρει μονάχα βιβλία που κρατούσαν χωριστές στις εμπειρίες τους, τις διάφορες ομάδες που στοχοποιήθηκαν από τους Ναζί.\n«Ξεκίνησα να γράφω μικρές ιστορίες και έπαιξα με την ιδέα της ιστορικής μυθοπλασίας», είπε ο Κοέν, ο οποίος είναι επίσης στιχουργός και έχει ασχοληθεί επί μακρόν με τη δημιουργική γραφή. «Κατά λάθος έγραψα αυτό το μυθιστόρημα που ονομάζεται ‘Τρένο’. Δεν ξεκίνησα για να γράψω μια νουβέλα αλλά κάπως το έκανα.»\nΔιπλές Ταυτότητες, Παράλληλοι Εκτοπισμοί:Το «Τρένο» που εκδόθηκε φέτος , ακολουθεί έξι εφήβους για δέκα ημέρες στο Βερολίνο καθώς προσπαθούν να αποδράσουν από τους Ναζί. Μεταξύ τους είναι ο Άλεξ, που είναι ταυτόχρονα Εβραίος και γκέι, και η Τσούρα, που είναι Ρομνί και αντιφρονούσα. Ο Κοέν ήθελε να βασίσει την ιστορία του σε αληθινά γεγονότα και, μέσα από την έρευνά του, ανακάλυψε μια εποχή όπου οι αφηγήσεις αυτών των ομάδων συνέπιπταν.\n«Βρήκα δέκα μέρες στις αρχές του 1943 όταν οι Ναζί άρχισαν να μαζεύουν τους εναπομείναντες Εβραίους στο Βερολίνο», μας είπε. «Ακριβώς την ίδια περίοδο, οι Ναζί άρχισαν να εκτοπίζουν τους Ρομά από τους καταυλισμούς τους στην Πολωνία.» Αυτό του επέτρεψε να δέσει αυτές τις ιστορίες μαζί, να εξερευνήσει την ιδέα της συσχέτισης τους και να απευθύνει στον αναγνώστη την ερώτηση «γιατί θυμόμαστε αυτά τα γεγονότα ξεχωριστά, και γιατί κάποια από αυτά δεν τα θυμόμαστε καθόλου.»\nΟι διπλές ταυτότητες των χαρακτήρων του είναι σημαντικές για τον Κοέν σε σχέση με τον στόχο του να αμφισβητήσει τον στενό ορισμό του Ολοκαυτώματος. Και αυτό είναι που κάνει το «Τρένο» ένα χρήσιμο και συναρπαστικό κείμενο που ενσωματώνεται στο πρόγραμμα σπουδών των Εφαπτόμενων Τριγώνων που έχει φτιάξει. Στα πέντε χρόνια που λειτουργεί, τα Εφαπτόμενα Τρίγωνα λειτούργησαν πιλοτικά για πάνω από 1.600 ανθρώπους στις Ηνωμένες Πολιτείες, το Ηνωμένο Βασίλειο, τη Γερμανία, το Ισραήλ και την Πολωνία. Ο Κοέν συνεργάστηκε με το Μουσείο του Ολοκαυτώματος του Ιλινόις και θα συνεργάζεται με το πρόγραμμα Ηχώ και Στοχασμοί, το επίσημο πρόγραμμα του Γιαντ Βασέμ και της ADL (Anti-Defamation League).\n(Ένα δεύτερο υπό έκδοση μυθιστόρημα ανθρωπίνων δικαιωμάτων του Κοέν, με τον τίτλο «Κρύψου ή Μίλα», συζητάει τα δικαιώματα των διεμφυλικών και τη σεξουαλική βία. Αποτελεί τη βάση ενός ακόμη μαθήματος του που λέγεται Ταμπού, το οποίο, μαζί με τα Εφαπτόμενα Τρίγωνα, φτιάχνουν το πρότζεκτ του Κοέν για «το σπάσιμο της σιωπής».\nΤαρακουνώντας την Ιστορία, Αποφεύγοντας την Οικουμενικότητα: Ο Κοέν ομολογεί ότι υπάρχει ένας δισταγμός στην εβραϊκή κοινότητα όταν η συζήτηση έρχεται στα άλλα θύματα του Ολοκαυτώματος. «Ταρακουνάω τον τρόπο που σκεφτόμαστε για την ιστορία, κάτι που ορισμένοι άνθρωποι βρίσκουν απειλητικό ή ενοχλητικό.»\nΜας λέει ότι έχει λάβει μεγάλη υποστήριξη για το πρότζεκτ του, αλλά επίσης δέχεται ερωτήσεις τύπου: «Δεν θα αποδυναμώσει αυτό την εβραϊκή αφήγηση;» Είναι ένας συνήθης φόβος, λέει, και ένας φόβος που καταπραΰνει θέτοντας το πρόβλημα της οικουμενικότητας.\n«Υπάρχει ένας κίνδυνος όταν καταφεύγουμε σε έναν ψευδή οικουμενισμό. Η ιδέα ότι αυτές οι ομάδες καταδιώχθηκαν για τους ίδιους λόγους με τους ίδιους τρόπους, κάτι που δεν ισχύει.» Στο «Τρένο» η εβραϊκή αφήγηση αποτελεί τη «ραχοκοκαλιά» της όλης ιστορίας. «Οι Εβραίοι αποτελούσαν προτεραιότητα των Ναζί», επισήμανε ο Κοέν. «Αποτελούσαν την κεντρική σκηνή της ναζιστικής πολιτικής και της αφήγησης του Χίτλερ.»\nΩστόσο, υπάρχουν αυτοί που επιμένουν ή νιώθουν βαθιά μέσα τους ότι το να συμπεριλάβεις άλλες διωκόμενες ομάδες στην αναφορά περί Ολοκαυτώματος μειώνει την κλίμακα, την προθετικότητα και τη συστηματική στοχοποίηση των Εβραίων. Οι επιζώντες Ελί Βίζελ και Σάϊμον Βίζενταλ διαφωνούσαν πάνω σε αυτό το σημείο, με τον Βίζελ να υπερασπίζεται την κεντρικότητα της εβραϊκής αφήγησης και τον Βίζενταλ να υποστηρίζει μια πιο συμπεριληπτική σκέψη.\n«Έχω προσπαθήσει να πείσω τους Εβραίους ηγέτες να μη μιλάνε για έξι εκατομμύρια νεκρούς Εβραίους αλλά μάλλον για έντεκα εκατομμύρια πολίτες νεκρούς, εκ των οποίων έξι εκατομμύρια Εβραίους», είπε ο Βίζενταλ σε μια συνέντευξή του το 1979 στην Ουάσινγκτον Ποστ. «Έχουμε μειώσει το πρόβλημα σε μια σχέση μεταξύ Ναζί και Εβραίων. Λόγω αυτού, χάσαμε πολλούς φίλους που υπέφεραν μαζί μας, των οποίων οι οικογένειες μοιράζονται τους τάφους τους με τους δικούς μας.»\nΟ Κοέν πιστεύει ότι οι ιστορίες των άλλων περιθωριοποιημένων θυμάτων δεν θέτει απλά ένα ζήτημα ιστορικής ακριβείας – έχει σημασία και για το σήμερα. Τονίζει ότι οι Ρομά και οι ΛΟΑΤ πολίτες ακόμη και σήμερα υφίστανται μορφές κρατικών διώξεων, ειδικά στην Ανατολική Ευρώπη, και ότι το να προκαλείς την προσοχή του κοινού στη μεταχείρισή τους από τους Ναζί, υπογραμμίζει τη συνέχεια στον χρόνο αυτής της καταπίεσης (και στις δύο αυτές ομάδες οι γερμανικές κυβερνήσεις αρνήθηκαν να δώσουν αποζημιώσεις μέχρι να περάσουν δεκαετίες ολόκληρες μετά τις αποζημιώσεις που δόθηκαν για τους Εβραίους).\n«Έχουμε μια ευθύνη να θυμόμαστε τις μικρές διαφορές της ιστορίας», είπε ο Κοέν, «και μια ευθύνη να κάνουμε συνδέσεις μεταξύ των διώξεων που υπέστησαν αυτές οι κοινότητες στο παρελθόν και τη συνεχιζόμενη δίωξή τους σήμερα.»֍\nΑρχική Πηγή: https://www.haaretz.com/life/books/.premium-the-accidental-holocaust-novelist-1.5354023\nΔευτερεύουσα Πηγή: https://israelstories.wixsite.com/mysite/post/the-accidental-holocaust-novelist


Η πιο καταραμένη ταινία του Χόλιγουντ, το φιλμ που έβαλε λουκέτο σε ένα από τα μεγαλύτερα στούντιο – Newsbeast\nΗ πιο καταραμένη ταινία του Χόλιγουντ, το φιλμ που έβαλε λουκέτο σε ένα από τα μεγαλύτερα στούντιο\n«Ο Τσιμίνο πούλησε την ψυχή του στον Διάολο για τον ‘‘Ελαφοκυνηγό’’ και ο Διάολος επέστρεψε μόλις για να εισπράξει»\nΣτις 5:45 τα ξημερώματα της 21ης Νοεμβρίου 1980, ο μισοκοιμισμένος νυχτοφύλακας στο στούντιο της United Artists πετάχτηκε από την καρέκλα του από κείνους τους προβολείς που τον τύφλωσαν ξαφνικά.\nΠριν το αμάξι φτάσει στο φυλάκιό του, πρόλαβε να επικοινωνήσει με τον συνάδελφό του στην άλλη άκρη της περίφραξης: «Τι συμβαίνει;», ρώτησε. Όταν άκουσε την απάντηση, έτρεξε να ανοίξει την πύλη και να προϋπαντήσει το αυτοκίνητο.\nΜέσα του ήταν το τρομερό παιδί του στούντιο, ο 38χρονος Μάικλ Τσιμίνο, ο οποίος ερχόταν από τα αξημέρωτα για δουλειά. Δίπλα του υπήρχαν μερικές μπομπίνες από το ολοκαίνουριο γουέστερν του των 3,5 ωρών, την «Πύλη της Δύσης». Τεσσάρων ωρών, σωστότερα, μόνο που είχε κοπεί τελικά ένα μισάωρο μπας και βγει στις αίθουσες.\nΚι όμως, το φιλμ των 44 εκατ. δολαρίων (ένα ποσό αδιανόητο για το 1980!) είχε πεταχτεί από τους σινεμάδες της Αμερικής με τις κλοτσιές μόλις δύο μέρες πρωτύτερα, καθώς οι κριτικοί είχαν χύσει όλη τη χολή τους. Και το κοινό το είχε αγνοήσει επιδεικτικά.\nΜέχρι τις 6:00 το πρωί, ο Τσιμίνο και η ομάδα του, μεταξύ των οποίων και αυτοί που είχαν μοντάρει την πρόσφατη επιτυχία του, τον αριστουργηματικό «Ελαφοκυνηγό» (1978), είχαν σηκώσει τα μανίκια για να πετσοκόψουν το νέο φιλμ σε μια δίωρη έκδοση που θα μπορούσε ίσως να βρει διανομή.\nΣε λιγότερο από μία βδομάδα, το φιλμ θα είχε μετατραπεί σε μια δημιουργική Κόλαση για τον Τσιμίνο και το Καθαρτήριο το ίδιο για τη United Artists. Αλλά και την οριστική ταφόπλακα του λεγόμενου «Νέου Χόλιγουντ»!\nΚαι η αλήθεια είναι πως η United Artists είχε επενδύσει πολλά στο επικό γουέστερν, με τα στελέχη της να το χαρακτηρίζουν τίποτα λιγότερο από τη «νέα ‘‘Γέννηση ενός έθνους’’» ή το «σύγχρονο ‘‘Όσα παίρνει ο άνεμος’’». Με τη δεύτερη ταινία συγγένευε βέβαια περισσότερο, καθώς θα την έπαιρνε πράγματι ο άνεμος!\nΗ «Πύλη της Δύσης» έκανε τη δημοσιογραφική της πρεμιέρα στη Νέα Υόρκη την Τρίτη, 18 Νοεμβρίου, την επομένη την έθαψαν όλοι οι κριτικοί που παρέστησαν στην προβολή και το στούντιο την απέσυρε από τους κινηματογράφους δυο μέρες μετά.\nΟι εταιρίες διανομής έπρεπε τώρα όχι μόνο να αποζημιώσουν όσους είχαν κλείσει προκαταβολικά τα εισιτήριά τους σε Νέα Υόρκη, Λος Άντζελες και Τορόντο, ένα διόλου ευκαταφρόνητο ποσό 100.000 δολαρίων δηλαδή, αλλά και να βρουν τι στο καλό να παίξουν στη θέση της.\nΗ United Artists είχε δαπανήσει κι άλλα 10 εκατομμύρια σε προωθητικές ενέργειες για το φιλμ, τόσο πολύ το πίστευε. Δεν ήταν 10, ήταν 15 τελικά τα εκατομμύρια. Την ίδια στιγμή, η Liberty Records είχε ήδη διανείμει 500.000 αντίτυπα από το soundtrack της ταινίας, τα οποία ήταν διαθέσιμα μεν στα δισκάδικα, η ταινία όμως άφαντη.\nΚαι τα χειρότερα δεν είχαν καν καταφτάσει…\nΗ παροιμιώδης μεγαλομανία του Τσιμίνο\nΚάπου 2,5 ώρες μετά την έναρξη του έπους, ένας όχλος κατοίκων ορμά στο δωμάτιο του ημιλιπόθυμου από το μεθύσι ομοσπονδιακού αστυνομικού (Κρις Κριστόφερσον). Ξαφνιασμένος αυτός, κλοτσά τον έναν μακριά και απομακρύνει τους άλλους με το μαστίγιό του.\nΜια σύντομη και απλή σκηνή δηλαδή την οποία ο τελειομανής σκηνοθέτης γύρισε… 52 φορές! «Ήταν το μόνο που γυρίσαμε εκείνη τη μέρα», παραπονιόταν η ενδυματολόγος Sandra Jordan στο περίφημο ντοκιμαντέρ για τα γυρίσματα της «Πύλης της Δύσης», «και έτσι πήγαινε το πράμα, πήγαινε και πήγαινε και πήγαινε».\nΑνοσιούργημα το είπαν, μίασμα το είπαν και τέτοια πράγματα, διατηρώντας σταθερά τη φήμη της πιο μισητής ταινίας σε ολόκληρο το Χόλιγουντ. Όσα εκτυλίχθηκαν στα γυρίσματα ανήκουν σήμερα στη σφαίρα του θρύλου και η αλήθεια είναι πως δεν είναι πλέον εύκολο να ξεδιαλύνεις τα γεγονότα από την υπερβολή.\nΟ προϋπολογισμός ξέφυγε από κάθε έννοια ελέγχου, τα στελέχη του στούντιο τραβούσαν τα μαλλιά τους, οι καλλιτεχνικές κόντρες και τα παραφουσκωμένα εγώ των συντελεστών έμειναν επίσης παροιμιώδη, όπως και η ανεξέλεγκτη φιλοδοξία όλων.\nΟ Τσιμίνο, το παιδί-θαύμα της United Artists, είχε τιμηθεί μόλις με Όσκαρ Σκηνοθεσίας για τον «Ελαφοκυνηγό» των 5 αγαλματιδίων (μεταξύ αυτών και Καλύτερης Ταινίας) και είχε καταφύγει στην ύβρη της αλαζονείας. Είχε πλέον στα χέρια του το χρυσό εισιτήριο του μεγάλου budget και της απόλυτης δημιουργικής ελευθερίας.\nΤο προσχέδιο της «Πύλης της Δύσης» το είχε έτοιμο από το 1971, τώρα όμως, που ήταν το πιο καυτό όνομα του αμερικανικού σινεμά, πήρε και το πολυπόθητο «ναι». «Ναι» στην Ιζαμπέλ Ιπέρ, έπειτα από ομηρικό καυγά, «ναι» στα 12 εκατ. του προϋπολογισμού, «ναι» σε όλα.\nΤα γυρίσματα ξεκινούν τον Απρίλιο του 1979 με ούριο άνεμο, μόνο που μετατρέπονται σε σωστή τραγωδία. Το συνεργείο σερνόταν για έναν ολόκληρο χρόνο μπας και τελειώσουν επιτέλους τα πλάνα, μιας και ο Τσιμίνο βεντέτιζε επικινδύνως και απαιτούσε τουλάχιστον 50 λήψεις για κάθε πλάνο!\nΑποτέλεσμα; Την έκτη μέρα των γυρισμάτων, η παραγωγή είχε μείνει στο πρόγραμμα κατά… 5 μέρες. Ακόμα και στους κομπάρσους ήθελε να έχει τον τελευταίο λόγο, επιλέγοντας τι θα φορούν όλοι αυτοί οι εκατοντάδες ανώνυμοι παρατρεχάμενοι του φόντου.\nΗ μεγαλομανία του τον έφτασε να ζητήσει να ξαναστηθεί ο κεντρικός δρόμος του οικισμού, γιατί οι αποστάσεις των δύο πλευρών δεν ήταν συμμετρικές. Και σίγουρα όχι αυτές που είχε υποδείξει. «Δεν μοιάζει σωστός», είπε απλά.\nΑκόμα κι ένα δέντρο έκοψαν κομμάτια και μετέφεραν στην αυλή της αποφοίτησης, την ίδια ώρα που έφτιαξαν ένα τεράστιο σύστημα ύδρευσης κάτω από τη γη που γυρίζονταν οι σκηνές μάχης, ώστε να παραμένει πράσινο το χορτάρι και να κάνει αντίθεση με τα χρώματα των ρούχων.\nΈναν χρόνο μετά, το κόστος είχε σχεδόν τετραπλασιαστεί από το προβλεπόμενο και κανείς δεν μιλούσε πια με κανέναν. Τέτοιες ήταν οι εμμονές του Τσιμίνο για την εικονοκλαστική τελειότητα που ήθελε να πετύχει. Πάνω από 200.000 δολάρια στοίχιζε η μέρα των γυρισμάτων για το στούντιο.\nΟ θρύλος λέει πως ο Τσιμίνο είχε ακούσει ότι ο Φράνσις Φορντ Κόπολα στην «Αποκάλυψη τώρα» (1979) είχε φτάσει σε μήκος φιλμ για εγγεγραμμένο υλικό τα 300 χιλιόμετρα (300.000 μέτρα φιλμ!) και αποφάσισε να τον ξεπεράσει. Και τα κατάφερε, με το συνολικό μήκος του σελιλόιντ για την «Πύλη της Δύσης» να αποκρυσταλλώνεται στα 400 χιλιόμετρα! Κοντά στις 220 ώρες υλικού δηλαδή.\nΟ θρύλος θέλει επίσης ένα καλό ποσοστό του budget να πηγαίνει σε ναρκωτικά για το ταλαιπωρημένο συνεργείο! Στο αποκαλυπτικό βιβλίο του «The Final Cut», ο τότε παραγωγός της United Artists, Στίβεν Μπαχ, ισχυρίστηκε ότι τα μισά λεφτά πήγαν σε ναρκωτικές ουσίες.\nΕκατοντάδες άτομα σέρνονταν στα βοσκοτόπια της Μοντάνα για να κάνουν τις σκηνές τους και περίμεναν βδομάδες και βδομάδες εκεί πάνω για μερικά πλάνα. Η εμπειρία, όπως τη χαρακτήρισε επιδέξια το πρακτορείο Associated Press, ήταν «ταυτοχρόνως εξαιρετικά βαρετή και απόλυτα διασκεδαστική», εννοώντας τα καθημερινά πάρτι που στήνονταν και τις μασκαράτες του Κριστόφερσον και του Τζεφ Μπρίτζες για να σκοτώσουν τον χρόνο τους.\nΔηλωτικό της καθυστέρησης ήταν και το γεγονός πως ο Τζον Χαρτ το έσκασε από τα γυρίσματα, πήγε και γύρισε τον «Άνθρωπο ελέφαντα» του Ντέιβιντ Λιντς, επέστρεψε στη Μοντάνα και ο Τσιμίνο δεν πήρε καν χαμπάρι πως έλειπε τόσο καιρό!\n«Αγιατολάχ» αποκαλούσαν οι συντελεστές τον Τσιμίνο πίσω από την πλάτη του, με τη μεγαλομανία του να θυμίζει τους δεσποτικούς σκηνοθέτες του παλιού Χόλιγουντ. Ο σκηνοθέτης καταστρατήγησε κάθε κανόνα καλής συμπεριφοράς στο γύρισμα, φερόταν απαίσια σε όλους και όσα του καταμαρτύρησε ο επίσης οσκαρικός μοντέρ του Γουίλιαμ Ρέινολντς, που κλείστηκε για μήνες μαζί του στη μονταζιέρα, είναι επίσης θρυλικά.\nΗ United Artists σκεφτόταν να τον απολύσει, αντικαθιστώντας τον με τον Νόρμαν Τζούισον. Σκεφτόταν ακόμα και να κλείσει την κάνουλα των εκατομμυρίων, αφήνοντας την ταινία στη μέση. Δεν έκανε τίποτα από αυτά και είδε κάποια στιγμή το χρυσό της παιδί να της παρουσιάζει μια πρώτη εκδοχή του φιλμ διάρκειας… 5,5 ωρών!\nΜετά κόπων και βασάνων, ο Τσιμίνο πετσόκοψε το φιλμ στις 3,5 ώρες (219 λεπτά, για να είμαστε ακριβείς). Και μετά ήρθε η παταγώδης αποτυχία της πρεμιέρας, η ολοκληρωτική καταστροφή…\nΤο λουκέτο της United Artists\nΜε 44 εκατ. προϋπολογισμό (πάνω από 115 εκατ. δολάρια σε σημερινές τιμές) και άλλα 15 εκατ. σε διαφήμιση, η «Πύλη της Δύσης» γονάτισε τη United Artists. Περίμενε πως θα τα έβγαζε τα λεφτά της, η ταινία έφερε ωστόσο πίσω μόλις 3,5 εκατ. δολάρια!\nΚαι δεν ήταν μόνο η οικονομική καταστροφή, αλλά και όλη αυτή η αρνητική δημοσιότητα που κατέστρεψε τη φήμη του ιστορικού στούντιο που είχαν ιδρύσει το 1919 ονόματα όπως ο Τσάρλι Τσάπλιν, η Μέρι Πίκφορντ, ο Ντάγκλας Φέρμπανκς και ο κινηματογραφιστής της «Γέννησης ενός έθνους» (1915) και της «Μισαλλοδοξίας» (1916) Ντέιβιντ Γκρίφιθ.\nΗ μητρική εταιρία Transamerica Corporation έβγαζε καπνούς από τα αυτιά και αποφάσισε να σταματήσει την εμπλοκή της με την παραγωγή ταινιών. Πούλησε άρον-άρον το 1981 και όσο-όσο (350 εκατ. δολάρια) τη United Artists σε έναν από τους μεγάλους ανταγωνιστές της, τη Metro-Goldwyn-Mayer, η οποία το πρώτο που έκανε όταν την απέκτησε θα ήταν και το τελευταίο: της έβαλε οριστικό λουκέτο!\nΤην ίδια ώρα, ο Τσιμίνο δεν κατέστρεψε μόνο οικονομικά ένα από τα κορυφαία στούντιο του Χόλιγουντ, αλλά και το ίδιο το αποκαλούμενο «Νέο Χόλιγουντ», το λαμπρό αμερικανικό σινεμά του δημιουργού που μεσουράνησε δηλαδή στη δεκαετία του 1970 και απέδωσε μια σειρά από τις ταινίες-σταθμούς της αμερικανικής κινηματογραφίας.\nΗ ελευθερία που είχαν δώσει τα στούντιο στους σκηνοθέτες στα 70s, παραδίδοντας ουσιαστικά τα σκήπτρα σε νέους δημιουργούς για να κάνουν μεγάλο σινεμά, ήταν πια παρελθόν.\nΤο Χόλιγουντ επανήλθε στα προηγούμενα πρότυπα του αποκλειστικού, δεσποτικού, ελέγχου στις παραγωγές. Όσο για τον Τσιμίνο, ήταν η αρχή του τέλους για την καριέρα ενός πολλά υποσχόμενου σκηνοθέτη, που τώρα ήταν αποδιοπομπαίος τράγος και παράδειγμα προς αποφυγή. Του πήρε 5 χρόνια να ξανακάνει ταινία και όταν την έκανε, ήταν αναγκαστικά χαμηλού προϋπολογισμού.\nΤο τραγικό της όλης ιστορίας; Πως η «Πύλη της Δύσης» είναι μια πραγματικά καλή ταινία! Το γουέστερν του αποτέλεσε προνομιακό πεδίο για την κινηματογραφική αποκάλυψη της πάλης των τάξεων και αυτό ήταν ίσως που ξένισε τόσο κοινό και κριτικούς. Οι πλούσιοι ντόπιοι κτηνοτρόφοι και τσιφλικάδες και τα όσα δολοφονικά έκαναν δηλαδή στους νεοφερμένους ευρωπαίους μετανάστες που κατέφταναν μαζικά στον Νέο Κόσμο.\nΣήμερα η κριτική έχει αποκαταστήσει το καταραμένο φιλμ και το αντιμετωπίζει ούτε λίγο ούτε πολύ ως παραγνωρισμένο αριστούργημα. Ή ως την πιο μαρξιστική ταινία που έκανε ποτέ το Χόλιγουντ!\nΣΧΕΤΙΚΑ TAGSταινια χολιγουντ\nΣαββατο, 30 Νοεμβριου 2019, 20:13\nΣτγν Αμερικη παντοτε οταν ακουγαν τις λέξεις μαρξισμός και πάλη των ταξεων , παθαιναν αναφυλλαξια . Επομενως , για μενα τουλάχιστον , είναι αυτόνοητο για ποιους λογους οι τοτε κριτικοι « θαψανε » τη ταινία . Το αν αποκατασταθηκε μετα απο κάποια χρονια , η ζημια πλεον ειχε γινει .\nΣαββατο, 30 Νοεμβριου 2019, 16:51\nΔεν το έχω δει και θα ήθελα με την πρώτη ευκαιρία.\nΠιθανόν ενόχλησε τον φανατικό πουριτανικό κόσμο που εθελοτυφλεί για του αίσχη του υποκριτικά.\nΠου να τολμήσουν ακόμη περισσότερο να κινηματογραφισουν την πραγματικοτητα σχετικά με την ωμή βαρβαρότητα, αδικία και αίσχη απέναντι στους \_'κακους΄ ινδιάνους.\nΘυμίζει τον θρησκευτικά πωρωμένο πόλεμο απέναντι στο αριστούργημα του Καζαντζάκη, ο τελευταίος πειρασμός.\nΣκοπός του δεν ήταν να προσβάλει τα θεία (οι φανατικοί παπάδες έτρεξαν πρώτοι μην χάσουν την πελατεία και ακολούθησε ο πιστός όχλος), αλλά αντίθετα να υπερυψώσει και να τονίσει τον απίστευτο Γολγοθά του κάθε ανθρώπου.\nΑκόμη και σήμερα ζούμε στον μεσαίωνα.\nΤα άγνωστα γεγονότα και η ματαίωση της προβολής της ταινίας «Χούλιγκανς, Κάτω τα χέρια από τα νιάτα»\n• Τα άγνωστα γεγονότα και η ματαίωση της προβολής της ταινίας «Χούλιγκανς, Κάτω τα χέρια από τα νιάτα»


Οι Xylouris White στην Αθήνα - Mousikes Ebeeries\nΑρχική Uncategorized Οι Xylouris White στην Αθήνα\nΟι Xylouris White στην Αθήνα\nΟι Xylouris White στην πρώτη τους χειμερινή περιοδεία στην Ελλάδα ξεκινούν από την Αθήνα και το ΙΛΙΟΝ plus! Ένα ταξίδι από τα βάθη της παράδοσης στα αυτοσχεδιαστικά ουράνια της παγκόσμιας μουσικής. Δύο μοναδικοί μουσικοί σε μία ανεπανάληπτη κάθε φορά βραδιά!\nΠροπώληση : 13€, Ταμείο : 16€\n— ΙΛΙΟΝ plus & Ίλιον Σινεμά Μουσική Θέατρο (Πατησίων & Κοδριγκτόνως 17, Πατησίων & Τροίας). Από τις 17:00 και μετά.\n— Δισκοπωλείο Νίκος Ξυλούρης (Πανεπιστημίου 39, Στοά Πεσματζόγλου). Ώρες καταστημάτων.\n— ΤΡΑΝΖΙΣΤΟΡ CAFE-BISTROTHEQUE (Πρωτογένους 10, Ψυρρή). Από τις 12:00 έως τις 22:00.\n— Gorilla 11 (Θησεώς 7, Μαρούσι). Από τις 17:00 και μετά.\nΤι να πρωτοπούμε για αυτό το ντουέτο! Ο δίσκος τους Goats (σε παραγωγή του Guy Picciotto των θρυλικών Fugazi) βρέθηκε στην πρώτη θέση των charts του διάσημου Billboard (#1 στην κατηγορία World Music). Το New Yorker τους αποθεώνει και το Pitchfork τους βγάζει το καπέλο. Οι Nick Cave & The Bad Seeds επιλέγουν το κομμάτι τους Darvish Two για την επετειακή συλλογή που επιμελήθηκαν για το, κατά πολλούς αξιολογότερο μουσικό περιοδικό στον κόσμο, Mojo.\nΕδώ και 18 μήνες έχουν αναστατώσει τη μουσική υφήλιο. Αμέτρητες εμφανίσεις σε τρεις ηπείρους και δεκάδες χώρες. Συνεργασίες και περιοδείες με κορυφαία συγκροτήματα σε Ευρώπη (Godspeed You! Black Emperor), Αμερική (Swans) και Αυστραλία (Violent Femmes). Συμμετοχή στα σημαντικότερα φεστιβάλ του κόσμου (ATP, Primavera, Big Ears). Στην Ελλάδα εμφανίστηκαν για πρώτη φορά στο Resistance Festival και την Ευρωπαϊκή Γιορτή Μουσικής Βόλου (2014) και εν συνεχεία στο Plissken Festival και το World Music Festival Τήνου (2015). Ήρθε η ώρα το ελληνικό κοινό να τους απολαύσει σε μια χειμερινή περιοδεία!\nΟ Γιώργος Ξυλούρης είναι ένας μοναδικός μουσικός και άνθρωπος. Με την ίδια άνεση παίζει σε ένα πολύωρο γλέντι, σε μια αίθουσα συμφωνικής ορχήστρας ή σε ένα world jazz club, με τους αντίστοιχους πάντα συνεργάτες. Προέρχεται από μια μουσική οικογένεια, όμως χαράζει τον δικό του ξεχωριστό δρόμο εδώ και χρόνια (μια αποτύπωση της μουσικής ιστορίας και κουλτούρας των Ξυλούρηδων έγινε στην πολυβραβευμένη ταινία «Οικογενειακή Υπόθεση» της Aγγελικής Αριστομενοπούλου). Ο Γιώργης βάζει το λαούτο σε πρωταγωνιστικό ρόλο και με συνοδοιπόρο τον Jim χάνονται σε αυτοσχεδιαστικά μονοπάτια, πατώντας όμως σταθερά στους δρόμους της κρητικής και παγκόσμιας μουσικής, τους οποίους βρίσκουν με ευκολία ανά πάσα στιγμή.\nΠροηγούμενο άρθροO Τζίμης Πανούσης & οι Μουσικές Ταξιαρχίες στο Gagarin205\nΕπόμενο άρθροΑπόστολος Ρίζος: «Τα βήματά μας, μας οδηγούν σταδιακά σε όσα αγαπάμε»\nΔημήτρης Ζερβουδάκης @ ΙΛΙΟΝ plus\nΘ.Μικρούτσικος – Ρ.Αντωνοπούλου – Θύμιος Παπαδόπουλος | ΙΛΙΟΝ Plus\nΟι Χαίνηδες για 3 Σάββατα στο ΊΛΙΟΝ Plus


Ρένια Λουιζίδου: «Ο Περίανδρος και η Χαρά έχουν απωθημένο ο ένας τον άλλον» | Gossip-tv.gr\nΡένια Λουιζίδου: «Ο Περίανδρος και η Χαρά έχουν απωθημένο ο ένας τον άλλον»\nΟι εξελίξεις στο «Καφέ της Χαράς» είναι ασταμάτητες.\nΗ Ρένια Λουιζίδου έγινε ξανά «Χαρά Χάσκα» και αναφέρθηκε σε όσα θα ακολουθήσουν στη δημοφιλή σειρά του ΑΝΤ1. Μίλησε για τη σχέση μεταξύ της ηρωίδας της και του Δημάρχου, ενώ παράλληλα εξήγησε γιατί αποδέχηκε μόνο αυτήν την τηλεοπτική πρόταση.\nΟ Χάρης Ρώμας δήλωσε στο περιοδικό μας πως ο Περίανδρος δεν ξεπέρασε ποτέ τη Χαρά. Από την πλευρά της, τι υφίσταται;\nΗ Χαρά βρίσκεται σε μία άλλη και δη μακροχρόνια σχέση την οποία υπερασπίζεται. Δεν κοιτάζει να φύγει. Ωστόσο, ο Περίανδρος και η Χαρά έχουν απωθημένο ο ένας τον άλλον, καθώς δεν κατάφεραν ποτέ να ζήσουν τη σχέση τους. Όταν έχεις εκκρεμότητα με κάποιον, αίματα διώκει σε όλη σου τη ζωή. Είτε σκοπεύεις είτε όχι να μείνεις μαζί του.\nΕπομένης, στη Χαρά θα «ξυπνήσουν» συναισθήματα για τον Περίανδρο;\nΑυτό είναι κάτι που θα το μάθουμε αργότερα, αλλά υποθέτω πως ναι. Προς το παρόν, πάντως, επικεντρωνόμαστε κυρίως στο θέμα των παιδιών όπου ο Περίανδρος και η Χαρά συμφωνούν ότι δεν πρέπει να είναι μαζί, αλλά και πάλι τσακώνονται. Δεν μπορούν ούτε όταν συμφωνούν να είναι φιλειρηνικοί ο ένας με τον άλλον. Είναι μοναδικό ντουέτο.\nΗ Χαρά θα αλλάξει γνώμη στη Βάλια όσον αφορά το άνοιγμα του νέου «Καφέ της Χαράς»;\nΗ Βάλια είναι παιδί της Χαράς, που σημαίνει ότι έχει το πείσμα της, το τσαγανό της, την επιμονή και την αυτοπεποίθηση να κάνει αυτό που θέλει να κάνει. Δεν ακούει ούτε τη μάνα της ούτε τον θεό τον ίδιο.\nΓια την τρέχουσα τηλεοπτική σεζόν, πέρα από «Το Καφέ της Χαράς», δεχτήκατε προτάσεις και για νέες σειρές, αλλά απαντήσατε αρνητικά...\nΑφού δεν συνεχίστηκε «Το σόι σου», θα έκανα μόνο «Το Καφέ της Χαράς». Επίσης, από τη στιγμή που δέχτηκα προτάσεις για τις δύο θεατρικές δουλειές που κάνω φέτος, οι οποίες με ενδιέφεραν πολύ και ήθελα να τις κάνω, ήταν απαγορευτικό, για πρακτικούς λόγους.\nΗ πενταετής επιτυχία της σειράς «Το σόι σου» σας έκανε να εξετάζετε περισσότερο τις προτάσεις που έχετε;\nΘέλει αρκετή σκέψη, αλλά αυτό δεν συμβαίνει μόνο έπειτα από μία επιτυχία. Προσωπικά προσπαθώ να μην κάνω παρόμοια πράγματα το ένα πίσω από το άλλο. Αυτό, βέβαια, σε ένα φυσιολογικό πλαίσιο, γιατί μέσα από αυτή τη δουλειά ζούμε. Δεν έχουμε πάντα την πολυτέλεια να κάνουμε αυτό που θέλουμε και τη στιγμή που το θέλουμε.


ΑΣΤΡΑΠΟ-ΓΙΑΝΝΟΣ ΚΙ ΑΛΛΑ!! – Ballin\nΑΣΤΡΑΠΟ-ΓΙΑΝΝΟΣ ΚΙ ΑΛΛΑ!!\nΙδιαίτερο βράδυ ήταν το χθεσινό, με άλλους αγώνες να κινούνται σε χαμηλό σκορ, είτε χάρη στις δυνατές άμυνες των ομάδων, είτε εξαιτίας λαθών κι αστοχίας· κι άλλους αγώνες να εκτοξεύονται στατιστικά.\nΕύκολο βράδυ είχαν οι Golden State Warriors εναντίον των Dallas Mavericks επικρατώντας με το επιβλητικό 133-103. Σε πολύ καλό βράδυ ήταν ο Kevin Durant (25p/8rebs/6ast), o Stephen Curry (29p/8ast/4stl) κι ο Klay Thompson (21p). Από την πλευρά των Mavs υπήρχαν 7 παίκτες με διψήφιο αριθμό πόντων, ωστόσο αυτό δεν ήταν αρκετό για να ανακόψει την πορεία της ομάδας του San Francisco.\nΤην πρώτη της νίκη στην φετινή regular season κατέκτησε η ομάδα των Philadelphia Sixers απέναντι στους Detroit Pistons με σκορ 97-86. Η αλήθεια είναι, ότι οι Sixers δεν απειλήθηκαν σημαντικά σε κανένα σημείο του παιχνιδιού χάρη στον φανταστικό Embid (30p/9rebs) και τον μαγευτικό Simmons (21p/12rebs/10ast). Από τους Pistons ξεχώρισαν οι Drummond (14p/14rebs/4stl), Jackson (16p/6rebs/7ast) και Bradley (15p).\nΝίκη και για τους Miami Heat έναντι των Atlanta Hawks με 104-93. Στην μεγαλύτερη διάρκεια του παιχνιδιού οι Heat είχαν τον έλεγχο έχοντας στο «τιμόνι» τους ως οδηγούς τους Josh Richardson (21p), Wayne Ellington (20p) και Goran Dragic (19p/6ast). Από τα «γεράκια» ο Bazemore (20p/4rebs/4ast) κι ο Collins (14p/11rebs) ήταν για ακόμα ένα βράδυ σε καλή φόρμα με άξιο συμπαραστάτη τον Taurean Prince (20p/7rebs).\nΤο αήττητο σερύ των Houston Rockets σταμάτησαν οι Memphis Grizzlies με 98-90. Η απουσία του Chris Paul έπαιξε το ρόλο της αναγκάζοντας κι άλλους παίκτες να βγουν μπροστά εκτός από τον James Harden (22p/5rebs/8ast). Καλό παιχνίδι έκαναν οι Eric Gordon (27p/4rebs/7ast) και Clint Capela (14p/6rebs). Από την πλευρά τους τα Grizzlies φαίνεται να βρίσκονται σε πολύ καλό φεγγάρι έχοντας ξεκινήσει με 3-0 εναντίον πολύ καλών ομάδων. Στο χθεσινό αγώνα ξεχώρισαν οι Marc Gasol (26p/5rebs), Mike Conley (17p) και James Ennis III (14p/11rebs).\nΣκληρό το παιχνίδι μεταξύ Washington Wizards και Denver Nuggets με το τέλος του να βρίσκει νικητές τους πρώτους με 109-104. Αιχμή του δόρατος στην νίκη της ομάδα της Washington ήταν οι Wall (19p/12ast), Beal (20p/5rebs) και Porter JR (17p/10rebs/4stl). Σταθερά για τους Nuggets αποτελεί ο Nikola Jokic (29p/9rebs/5ast) έχοντας ως στήριγμα στο χθεσινό παιχνίδι τον Paul Millsap (17p/8rebs) και τον Emmanuel Mudiay (15p).\nΤο φαινόμενο ονόματι «Γιάννης Αντεντοκούμπο» συνεχίζει να μαγεύει με τις εξωπραγματικές επιδόσεις του τον μαγικό κόσμο του NBA, αφήνοντας άφωνους ακόμα και τους πιο απαιτητικούς. Με μια ηγετική εμφάνιση του (32p/14reb/6ast/2blk) κατάφερε να χαρίσει την νίκη στους Milwaukee Bucks απέναντι στους αξιόμαχους Charlotte Hornets με 103-94. Στο πλευρό του Γιάννη, ο Middleton (20p/6rebs/3ast) φανερά ανεβασμένος καθώς κι οι Tony Snell (13p) και Mirza Teletovic (15p/5rebs). Πρωτοστάτες από πλευράς Hornets οι Kaminsky (18p/5rebs), Howard (8p/22rebs) και Lamb (17p/9rebs).\nΠολύ ενδιαφέρον και το παιχνίδι μεταξύ Phoenix Suns και Sacramento Kings που έληξε τελικά με την πλάστιγγα να γέρνει προς την πλευρά του «ηλίου» και συγκεκριμένα με σκορ 117-115. Οι Kings λίγο έλλειψε να ολοκληρώσουν μια τρομερή ανατροπή κάνοντας την υπέρβαση απέναντι στους Suns, οι οποίοι φάνηκε να κρατάνε τα ηνία του παιχνιδιού από την αρχή του αγώνα. Δυστυχώς, η «παρέα» των Temple (23p), Fox (19p/5rebs/4ast/3stl), Labissiere (17p/4rebs) και των δικών μας γνώριμων Bogdanovic (12p/3rebs/2ast/2stl) και Koufos (7p/9rebs) δεν τα κατάφερε. Εμπόδιο στον δρόμο τους στάθηκαν οι Booker (22p/3rebs/5ast), Chriss (19p/6rebs/3blk), Chandler (9p/14rebs), Jackson (15p/5rebs/2stl) κι ο πρώην «πράσινος» Mike James (18p/2rebs/7ast) που έκανε το παιχνίδι της ζωής του στο ΝΒΑ, όπως δήλωσε.\nΤέλος, ίσως το πιο ανταγωνιστικό και δυνατό παιχνίδι της βραδιάς ήταν αυτό μεταξύ των San Antonio Spurs και Toronto Raptors με την «μπίλια να κάθεται τελικά στο μαύρο» ή στο ασπρόμαυρο για να είμαστε ακριβής με τελικό αποτέλεσμα 101-97. Ο DeRozan (28p/4ast/3stl), ενώ έπαιξε αρκετά καλά, υπέπεσε σε μερικά λάθη σε κομβικό σημείο του παιχνιδιού (στα μέσα του 4ο δωδεκαλέπτου) την στιγμή που οι Spurs έχτιζαν καλό momentum. Δυστυχώς, λίγο το παραπάνω, λίγο η απουσία του κομβικού Valanciunas, λίγο το ότι ο Lowry (8p/2rebs/3ast) δεν έπαιξε σε υψηλό tempo μαζί με τον καβγά του Ibaka (13p/4rebs) με το Aldridge ήταν παραπάνω από αρκετά για να χάσει η ομάδα την συγκέντρωση της και το στόχο της. Από την άλλη, η απουσία του Kawhi Leonard, δεν φαίνεται να στοίχισε και τόσο στα «σπιρούνια» που έκαναν ολοκληρωτική εμφάνιση συνδυάζοντας την «γρανιτένια άμυνα» με τις έξυπνες επιλογές στο άλλο μισό του γηπέδου. Πολύ καλός ο Aldridge (20p/8rebs), ουσιαστικός ο Green (17p/8rebs/5blk), ενώ πραγματικά ευχάριστη έκπληξη αποτέλεσε η εμφάνιση του Murray (16p/14rebs/6ast).\nantentokoumpo ballin eponymousmedia eponymousteam milwaukee nba regular season spurs suns\nΤΡΙΤΗ ΚΑΙ ΦΑΡΜΑΚΕΡΗ ΓΙΑ ΤΟΝ ΟΛΥΜΠΙΑΚΟ Ή ΜΗΠΩΣ ΤΡΙΑ ΣΤΑ ΤΡΙΑ;\nΠΑΝΑΘΗΝΑΪΚΟΣ ΓΙΑ ΓΕΡΑ ΣΤΟΜΑΧΙΑ


Φωτιά άναψε στην Ισπανία η Μπάγερν μέσω της Ε.Ε\nPosted on 6 Ιουλίου 2016 από RITORNO 2015 in ΚΟΙΝΩΝΙΑ // 0 Comments\nΜέτωπο εναντίον της Μπάγερν ανοίγει ο Ισπανός ευρωβουλευτής Σαντιάγο Φίσας. Ο ΜΑΝΟΣ ΣΤΑΡΑΜΟΠΟΥΛΟΣ αποκαλύπτει στο Ritorno2015\nΜέτωπο εναντίον της Μπάγερν φαίνεται πως ανοίγει ο Ισπανός ευρωβουλευτής, Santiago Fisas, που πιστεύει ότι η γερμανική ομάδα είναι πίσω από την καταγγελία εναντίον των επτά ισπανικών ομάδων για τη λήψη παράνομων κρατικών ενισχύσεων.\nΗ Ευρωπαική Ένωση μετά από τρεις ξεχωριστές έρευνες εις βάρος κατέληξε στο συμπέρασμα ότι τα μέτρα κρατικών ενισχύσεων που χορηγήθηκαν από την Ισπανία σε 7 επαγγελματικούς συλλόγους, αποτελεί αθέμιτο πλεονέκτημα έναντι των άλλων συλλόγων και παραβαίνει τους κανόνες περι κρατικών ενισχύσεων της Ε. Ε.\nΧαρακτηριστικά η Δανή, επίτροπος Margrethe Vestager, αρμόδια σε θέματα ανταγωνισμού σχολίασε :\n«Χρησιμοποιώντας τα χρήματα των φορολογουμένων για τη χρηματοδότηση επαγγελματικοί ποδοσφαιρικοί σύλλογοι μπορούν να δημιουργήσουν αθέμιτο ανταγωνισμό στο Επαγγελματικό ποδόσφαιρο. Είναι μία εμπορική δραστηριότητα με σημαντικά χρήματα που εμπλέκεται και δημόσιο χρήμα. Πρέπει λοιπόν να συμμορφωθούν σύμφωνα με τους δίκαιους κανόνες του ανταγωνισμού. Οι επιδοτήσεις όπως ερευνήσαμε δεν συμβαδίζουν σε αυτές τις περιπτώσεις . »\nΈτσι τώρα η Ισπανία οφείλει να πάρει πίσω τα παράνομα ποσά των κρατικών ενισχύσεων από τα 7 σωματεία (Μπαρσελόνα, Ρεάλ Μαδρίτης , Βαλένθια, Μπιλμπάο, Οσασούνα, Έλτσε και Χέρκουλες) .\nΕδώ πρέπει να σημειωθεί ότι οι κανόνες περί κρατικών ενισχύσεων της Ευρωπαικής Ενωσης εφαρμόζονται στις δημόσιες παρεμβάσεις που γίνονται στην αγορά για να διασφαλισθεί ότι δεν στρεβλώνουν τον ανταγωνισμό δια της ευνοϊκής μεταχείρισης ενός συμμετέχοντος στην αγορά από έναν άλλο. Ο Επαγγελματικός αθλητισμός αποτελεί οικονομική δραστηριότητα. Οι ποδοσφαιρικοί σύλλογοι έχουν marketing, merchandising, τηλεοπτικές εκπομπές, μεταγραφές ποδοσφαιριστών κλπ. , ενώ ανταγωνίζονται και σε διεθνές επίπεδο. Σε πολλές περιπτώσεις, οι επαγγελματικοί ποδοσφαιρικοί σύλλογοι έχουν σημαντικούς κύκλους εργασιών. Συνεπώς οι κανόνες περί κρατικών ενισχύσεων της ΕΕ διασφαλίζουν ότι η δημόσια χρηματοδότηση δεν στρεβλώνει τον ανταγωνισμό μεταξύ των συλλόγων. Προστατεύουν επί ίσοις όροις τον ανταγωνισμό για την πλειοψηφία των επαγγελματικών συλλόγων οι οποίοι πρέπει να λειτουργούν χωρίς επιδοτήσεις.\nΟι σύλλογοι εταιρείες ;\nΣτην Ισπανία, οι επαγγελματικοί ποδοσφαιρικοί σύλλογοι θεωρούνται ως εταιρείες περιορισμένης ευθύνης στο θέμα των φορολογικών τους υποχρεώσεων (κι αντί 30% φορολογούνται με 25%) . Ωστόσο, σύμφωνα με την πρώτη έρευνα που έγινε από την επιτροπή ανταγωνισμού οι 4 σύλλογοι ( Μπαρσελόνα, Ρεάλ, Βαλένθια, Οσασούνα) αντιμετωπίζονται ως μη κερδοσκοπικές οργανώσεις, οι οποίες καταβάλλουν 5% χαμηλότερο φορολογικό συντελεστή επί των κερδών από εταιρίες περιορισμένης ευθύνης.\nΟι τέσσερις ομάδες επωφελήθηκαν από αυτό το χαμηλότερο φορολογικό συντελεστή για πάνω από 20 χρόνια δίχως αντικειμενική αιτιολόγηση.\nΗ Ισπανία έχει εν τω μεταξύ ρυθμίσει τη νομοθεσία της σχετικά με τη φορολογία των επιχειρήσεων για να τερματιστεί αυτή η διακριτική μεταχείριση αποτελεσματικά από τον Ιανουάριο του 2016. Για να αφαιρέσει το αδικαιολόγητο πλεονέκτημα που έλαβε κατά το παρελθόν, οι σύλλογοι πρέπει τώρα να επιστρέψουν τους μη καταβληθέντες φόρους. Με βάση τις διαθέσιμες πληροφορίες, η Επιτροπή εκτιμά ότι τα ποσά που πρέπει να ανακτηθούν είναι (€ 0 – 5. 000. 000 ανά ομάδα), αλλά τα ακριβή ποσά που πρέπει να επιστραφούν θα πρέπει να καθορίσθούν από τις ισπανικές αρχές κατά τη διαδικασία της ανάκτησης.\nΣτη δεύτερη έρευνα που πραγματοποιήθηκε η Επιτροπή εξέτασε τις μεταβιβάσεις ακινήτων μεταξύ της Ρεάλ Μαδρίτης και την πόλη της Μαδρίτης. Η έρευνα κατέληξε στο συμπέρασμα, βάσει ανεξάρτητης μελέτης, ότι η γη επηρεάζεται από τη συναλλαγή υπερτιμημένη κατά € 18.400.000. Αυτό έδωσε στη Ρεάλ Μαδρίτης αδικαιολόγητο πλεονέκτημα σε σχέση με άλλα σωματεία, τα οποία τώρα πρέπει να γυρίσει πίσω.\nΑκόμη η Επιτροπή εξέτασε τις εγγυήσεις που παρέχονται από την τοπική κυβέρνηση του Ινστιτούτου Οικονομικών της Βαλένθια (IVF) για δάνεια που χορηγήθηκαν σε τρεις ποδοσφαιρικούς συλλόγους της περιοχής της (Βαλένθια, Χέρκουλες , και Έλτσε).\nΕκείνη την εποχή, οι σύλλογοι αυτοί ήταν που αντιμετώπιζαν οικονομικές δυσκολίες. Η κρατική εγγύηση επέτρεψε στους συλλόγους να λάβουν τα δάνεια με ευνοϊκότερους όρους. Καθώς οι σύλλογοι δεν κατέβαλαν αμοιβή για τις εγγυήσεις, αυτό τους έδωσε ένα οικονομικό πλεονέκτημα σε σχέση με άλλους συλλόγους, οι οποίοι πρέπει να συγκεντρώσει τα χρήματα χωρίς κρατική υποστήριξη.\nΗ κρατική χρηματοδότηση δεν συνδέεται με κανένα σχέδιο αναδιάρθρωσης για να γίνουν οι σύλλογοι βιώσιμοι και κανένας από αυτούς δεν εφαρμόζει αντισταθμιστικά μέτρα για να αντισταθμίσει τη στρέβλωση του ανταγωνισμού που δημιουργείται από την επιδότηση. Προκειμένου να αποκατασταθεί η επι ίσοις όροις ανταγωνισμός με μη επιδοτούμενες ομάδες , Βαλένθια, Χέρκουλες και Έλτσε πρέπει τώρα να εξοφλήσουν το πλεονέκτημα που έλαβαν. Αυτό ανέρχεται σε € 20.400.000 για τη Βαλένθια, € 6,1 εκ.ευρώ για τη Χέρκουλες και € 3,7 εκ. για την Έλτσε.\nΗ αντεπίθεση του Ισπανού ευρωβουλευτή\nΕν τω μεταξύ όπως ήταν φυσικό το θέμα δεν πέρασε απαρατήρητο από τους Ισπανούς Ευρωβουλευτές που παρακολουθούν και δικαίως τα πάντα που αφορούν την χώρα τους!\nΟ Ευρωβουλευτής, Santiago Fisas, πιστεύει ότι η γερμανική , Μπάγερν Μονάχου είναι πίσω από την καταγγελία εναντίον επτά ισπανικές ομάδες για τη λήψη παράνομων κρατικών ενισχύσεων. Το παράπονό μας θα έλεγα ότι στην έρευνα που διεξάγει η Ευρωπαϊκή Επιτροπή , και μάλιστα φέρεται να έχει καταλήξει και στο συμπέρασμα ότι τα διάφορα μέτρα της κρατικής βοήθειας που παρέχονται από την Ισπανία σε αυτούς τους συλλόγους «τους έχει βοηθήσει να επωφεληθούν άδικα, σε σύγκριση με άλλους συλλόγους.»\nΑυτό θα ήταν μια παραβίαση του κοινοτικού δικαίου της Ευρωπαϊκής Ένωσης σχετικά με τις κρατικές ενισχύσεις.\nΚαι πρόσθεσε σε δηλώσεις του στο ραδιοφωνικό πρόγραμμα «La Graderia» του «Cadena SER», ο κ. Fisas : «Τουλάχιστον αυτό αναφέρουν οι πληροφορίες μου: Ότι η καταγγελία προήλθε από την Μπάγερν».\nΟ κ. Fisas παραδέχθηκε ότι η κίνηση αυτή της Ε. Ε να επιβάλει κυρώσεις μόνο στις Ισπανικές ομάδες προκαλεί τουλάχιστον την αίσθηση της αμηχανίας . Θα έπρεπε να ερευνήσει η Ε. Ε κι εκείνους που, για παράδειγμα, έχουν δωρεάν δημοτικά γήπεδα , κάτι που επίσης αποτελεί κρατική ενίσχυση ».\nΟ πολιτικός του κόμματος της «PP» πιστεύει ότι στην Ευρώπη υπάρχει «φθόνος στις ισπανικές αθλητικές επιτυχίες» και υπενθύμισε τις πρόσφατες δηλώσεις της πρώην γαλλίδας υπουργού η οποία κατηγόρησε τον τενίστα Rafa Nadal .\nΟ Ευρωβουλευτής του κόμματος PP , Santiago Fisas επεσήμανε ακόμη ότι θα έπρεπε η Ευρωπαική Επιτροπή να λάβει υπόψη της το μοντέλο που ακολουθούν οι εν λόγω Ισπανικοί σύλλογοι πριν τους επιβάλει τις κυρώσεις. Τόνισε χαρακτηριστικά ότι οι ιδιοκτήτες είναι εταίροι και δεν βλέπουν τις εταιρείες τους απλά και μόνο για οικονομικούς λόγους.\n«Το μοντέλο που εφαρμόζεται από Μπαρσελόνα, Ρεάλ Μαδρίτης, Αθλέτικ Μπιλμπάο και Οσασούνα θα πρέπει να προστατεύεται από τα ευρωπαϊκά θεσμικά όργανα και όχι να τους επιβάλει κυρώσεις. Το μοντέλο αυτό ενθαρρύνει τη συμμετοχή των οπαδών στην διαδικασία λήψης αποφάσεων των συλλόγων. Θα έπρεπε λοιπόν να αποτιμάται θετικά το γεγονός ότι είναι οι μόνες αυτές οι τέσσερις ομάδες που δεν έχουν μετατραπεί σε αθλητικές εταιρείες, κι όχι αρνητικά»\nΟ κ. Fisas ήδη υπέβαλε ερώτηση στην Ευρωπαική Ενωση και ζητά διευκρινήσεις και ζητά να ανοίξει άμεσα εσωτερική έρευνα.\nΤέλος αξίζει να σημειωθεί ότι η Ευρωπαική Επιτροπή Ανταγωνισμού διαπίστωσε ότι τέσσερις Ολλανδικοί σύλλογοι (Ντεν Μπος, MVV Μάαστριχτ, NEC Ναιμέγκεν και Βίλεμ Τίλμπουργκ ) μπορεί να έλαβαν ενίσχυση, αλλά τα πάντα λειτούργησαν βάσει των κανόνων της ΕΕ. Ενώ μία συναλλαγή γης που αφορά την Αϊντχόφεν αποδείχθηκε ότι έγινε σύμφωνα με τους όρους της αγοράς.\nΤο θέμα για να κλείσουμε είναι ότι ανοίγει καθαρά πλέον μάχη μεταξύ της Ισπανίας και της Μπάγερν αν όχι και της ΟΥΕΦΑ καθώς σύντομα θα πρέπει να λάβει επίσημη θέση, με άγνωστα προς το παρόν αποτελέσματα…


Τελευταία ενημέρωση: 2017-12-07, 15:42:41\n«Το 1960 ήταν μία χρονιά πειραματισμού για τον Χέντριξ, «χάθηκε» δουλεύοντας αυτό το άλμπουμ», λέει ο ’Εντι Κράμερ, ο ηχολήπτης όλων των δίσκων του. «Το πρώτο που κάνεις είναι να βάλεις τον δίσκο στο πικ-απ. Τον ακούς και ηλεκτρίζεσαι. Θεέ μου! Είναι τόσο (υπερβολικά) απίστευτο. Πενήντα χρόνια αργότερα είμαστε εδώ και ακούμε αυτόν τον δίσκο. Θεέ μου, είναι καταπληκτικός!», δηλώνει.


Τα καλύτερα ξενοδοχεία για το 2018 - Senftenberg - TripAdvisor\nSenftenberg: Bed and Breakfast\nSenftenberg: Αεροπορικά εισιτήρια\nSenftenberg: Όλα τα ξενοδοχεία\nSenftenberg: Προσφορές ξενοδοχείων\nΞενοδοχεία 3 αστέρων: Senftenberg\nΤα καλύτερα ξενοδοχεία - Senftenberg, Αυστρία\nSenftenberg - Ξενοδοχεία\nΝο 1 από 1 ξενοδοχείο με την καλύτερη σχέση ποιότητας-τιμής (Senftenberg)\nΞενοδοχεία κοντά σε: Senftenberg (29)\n5,1 χλμ. από Senftenberg\n5,3 χλμ. από Senftenberg\n5,9 χλμ. από Senftenberg\n9,5 χλμ. από Senftenberg\n24,8 χλμ. από Senftenberg\n5,5 χλμ. από Senftenberg\n5,7 χλμ. από Senftenberg\n5,8 χλμ. από Senftenberg\n6,6 χλμ. από Senftenberg\n6,8 χλμ. από Senftenberg\n8,7 χλμ. από Senftenberg\n11,0 χλμ. από Senftenberg\n13,6 χλμ. από Senftenberg\n14,7 χλμ. από Senftenberg\n22,5 χλμ. από Senftenberg\n24,2 χλμ. από Senftenberg\n25,9 χλμ. από Senftenberg\n27,6 χλμ. από Senftenberg\n27,7 χλμ. από Senftenberg\n28,1 χλμ. από Senftenberg\n28,2 χλμ. από Senftenberg\n28,3 χλμ. από Senftenberg\n28,4 χλμ. από Senftenberg\n28,8 χλμ. από Senftenberg\n29,3 χλμ. από Senftenberg\nΝο 2 από 8 ξενοδοχεία για: Krems an der Donau\nΝο 1 από 2 ξενοδοχεία για: Langenlois\nΝο 1 από 1 ξενοδοχεία για: Horn\nΝο 1 από 1 ξενοδοχεία για: Weissenkirchen\nΝο 2 από 2 ξενοδοχεία για: Langenlois\nΝο 1 από 1 ξενοδοχεία για: Strass im Strassertale\nΝο 1 από 1 ξενοδοχεία για: Grafenegg\nΝο 1 από 1 ξενοδοχεία για: Maissau\nΝο 1 από 1 ξενοδοχεία για: Friedersbach\nΝο 2 από 4 ξενοδοχεία για: Emmersdorf\nΝο 4 από 6 ξενοδοχεία για: Ζανκτ Πέλτεν\nΝο 4 από 4 ξενοδοχεία για: Emmersdorf\nΝο 1 από 1 ξενοδοχεία για: Zwentendorf an der Donau\nΝο 4 από 6 ξενοδοχεία για: Melk


i-JUKEBOX.gr - O Α’ Ημιτελικός του BATTLE OF THE BANDS στο Eightball\nΤρίτη, 28 Φεβρουαρίου 2017 17:26\tΓράφτηκε από: Γιάννης Νέγρης\nThessaloniki Edition / Α’ Ημιτελικός\nΠέμπτη 9 Μαρτίου, Eightball (Πίνδου 1, Λαδάδικα)\nΣΤΙΓΜΑΤΑ ΜΕΛΑΝΗΣ Σ.Μ.\nFB Event: www.facebook.com/events/1288287077877445\nΤο σχήμα ιδρύθηκε τον Ιανουάριο του 2015 και το είδος μουσικής είναι hip hop, rap. Αποτελείται από τους Παύλο Κεφαλά (Silent) και Χρήστο Καλογεωργίου (Psycho) και DJ τον Ευάγγελο Φουντούκα.\nΈχουν στο ενεργητικό τους ένα LP με τίτλο “Μέσα από τους Καπνούς” και ως τώρα έχουν κάνει τέσσερις ζωντανές εμφανίσεις, μεταξύ των οποίων ήταν και η συμμετοχή τους στο πλαίσιο του “Νεανικού Φεστιβάλ Χιπ Χοπ Θεσσαλονίκης”.\nΗ μπάντα δημιουργήθηκε τον Σεπτέμβριο του 2015 από τον Αντώνη (Harvester - φωνή, κιθάρα) και τον Ηλία (Liako - τύμπανα). Η ιδέα για τη δημιουργία της μπάντας ήταν του Αντώνη (Ηarvester), αλλά η τελική απόφαση πάρθηκε από κοινού.\nΓια ένα χρόνο έπαιζαν διασκευές αλλά και δικά τους τραγούδια, στο πλαίσιο του ακραίου, αλλά ταυτόχρονα παλιομοδίτικου ήχου της δεκαετίας του ‘80, επηρεασμένοι από Kreator και Sepultura. Το 2016 μπήκε στην μπάντα και το τρίτο μέλος, ο Παναγιώτης (Panos - μπάσο).\nΣε πολύ μικρό χρονικό διάστημα (Οκτώβριος 2016), η μπάντα ηχογράφησε (ως Obsession) το πρώτο της demo, το όποιο είχε 3 τραγούδια. Η μπάντα 2 μήνες αργότερα μετονομάστηκε σε Vicious Knights, για επαγγελματικούς κυρίως λόγους. H πρώτη live εμφάνιση πραγματοποιήθηκε σε στέκι στα πανεπιστήμια Θεσσαλονίκης.\nH μπάντα συνεχίζει ενεργή αναζητώντας live, συνθέτοντας νέα τραγούδια και προωθώντας τη δουλειά της, προς το παρόν μόνο της.


Η ζωή του Prince\nΟ Prince έρχεται στον κόσμο\nΟ Prince Rogers Nelson, όπως ήταν το πλήρες όνομα του Prince, γεννήθηκε στις 7 Ιουνίου 1958 στη Μινεάπολη της πολιτείας Μινεσότα των ΗΠΑ. Ήταν γιος του πιανίστα και συνθέτη της jazz John Lewis Nelson (1916-2001) και της τραγουδίστριας της jazz Mattie Della Shaw (1933-2002).\nΠήρε το όνομά του από τον πατέρα του, ο οποίος επί σκηνής χρησιμοποιούσε το ψευδώνυμο Prince Rogers. Μαζί με την αδερφή του, Tyka, επέδειξαν από νεαρή ηλικία ενδιαφέρον για τη μουσική. Άρχισε να γράφει τα δικά του κομμάτια όταν ήταν 7 χρονών.\nΌταν ο Prince γίνεται δέκα χρονών, οι γονείς του χωρίζουν. Η μητέρα του ξαναπαντρεύεται, και εκείνος μένει την μία με την μητέρα του και την άλλη με τον πατέρα του. Η σχέση του με τον πατριό του Hayward Baker είναι δύσκολη, αλλά είναι αυτός που πηγαίνει τον Prince να παρακολουθήσει συναυλία του James Brown. Η μουσική μπαίνει στην ζωή του πιο έντονα.\nΟ Prince ηχογράφησε ένα demo με παραγωγό τον Chris Moon, και αργότερα προσέλαβε για μάνατζερ τον Owen Husney. Με τον Owen ηχογράφησε και άλλα demo. Αρκετές δισκογραφικές εταιρίες άρχισαν να δείχνουν ενδιαφέρον και το πρώτο συμβόλαιο δεν άργησε να έρθει. Σε ηλικία 18 ετών υπέγραψε δισκογραφικό συμβόλαιο με τη Warner. Η εταιρεία συμφώνησε με τον Prince για τρία albums και του έδωσε πλήρη δημιουργική ελευθερία να ηχογραφήσει το υλικό που θέλει.\nTo 1978 κυκλοφόρησε το πρώτο του album με τίτλο For You, στο οποίο έπαιζε και τα 27 όργανα που ακούγονταν και είχε γράψει όλα τα τραγούδια. Στις συναυλίες τον συνόδευε ο Andre Cymone στο μπάσο, ο Dez Dickerson στην κιθάρα, ο Bobby Z στα drums και οι Gayle Chapman και Doctor Fink στα keyboards. Η πρώτη τους ζωντανή εμφάνιση έγινε στο Λος Άντζελες μπροστά σε στελέχη της Warner Bros, που δεν πείστηκαν από τις δυνατότητες του τραγουδιστή.\nΤο δεύτερο album\nΟ Prince συνέχισε να δουλεύει σκληρά και να γίνεται ολοένα καλύτερος. Πολύ γρήγορα έρχεται και το δεύτερο album. Κυκλοφόρησε στις 19 Οκτωβρίου 1979 με τίτλο Prince και πούλησε πάνω από 3 εκατομμύρια αντίτυπα στις ΗΠΑ. Οι κριτικές τώρα είναι καλύτερες, και ο ήχος του χαρακτηρίζεται σαν funk pop.\nΒρώμικο μυαλό και funk\nΤο Dirty Mind είναι το τρίτο album του Prince. Κυκλοφόρησε 8 Οκτωβρίου 1980 από την Warner. Με αυτό το album και τα δύο επόμενα καθιέρωσε τον ήχο που έγινε στην πορεία χαρακτηριστικός και αναγνωρίσιμος, με ανδρόγυνα φωνητικά, φαλτσέτα, σόλα στην κιθάρα και στίχους με σεξουαλικά υπονοούμενα, σε έναν ακαταμάχητο συνδυασμό funk, ροκ, και χορευτικής μουσικής που θα έφτανε στο απόγειο το 1984 με το Purple Rain.\nΣτις 21 φεβρουαρίου 1981 ο Prince εμφανίζεται στο TV show Saturday Night Live με το τραγούδι Party Up. Στις 14 Οκτωβρίου 1981 κυκλοφορεί το τέταρτο album του Prince, ξανά από την Warner Bros. Λέγεται Controversy και βγάζει τέσσερα singles: Controversy, Sexuality, Let's work και Do me baby. Παράλληλα ο Prince δημιουργεί ένα side project συγκρότημα, τους Time.\nΤο album που τον έκανε ευρύτερα γνωστό\nΤο 1999 είναι το πέμπτο album του Prince. Κυκλοφορεί στις 27 Οκτωβρίου 1982 από την Warner. Το album αυτό είναι το πρώτο του top ten album στο Billboard στην Αμερική (φτάνει στο νούμερο 9), και γίνεται το πέμπτο εμπορικότερο album του 1983. Η δημοφιλία του Prince εκτοξεύεται, και μετατρέπεται σε pop star, δίπλα στον άλλον super star της εποχής, τον Michael Jackson.\nΗ απογείωση στην κορυφή\nΜε τη μπάντα του The Revolution, ο Prince κυκλοφόρησε το 1984 το Purple Rain, που πούλησε πάνω από δεκατρία εκατομμύρια αντίτυπα στις Η.Π.Α. και παρέμεινε για 24 εβδομάδες καρφωμένο στην κορυφή του Billboard. Έγινε το πιο επιτυχημένο εμπορικά album του Prince.\nΤο ομώνυμο film στο οποίο ο Prince έκανε το κινηματογραφικό του ντεμπούτο, κέρδισε και το βραβείο Όσκαρ Καλύτερου Τραγουδιού.\nΆλλο ένα αριστουργηματικό album\nΤο 1985 κυκλοφόρησε το άλμπουμ Around The World In A Day σκαρφαλώνοντας στην κορυφή των Αμερικάνικων albums με την τρίτη εβδομάδα κυκλοφορίας του. Με αυτό το album συνέχισε να σαρώνει με πιο ψυχεδελικούς ήχους. Αμέσως μετά ο Prince ίδρυσε την δισκογραφική εταιρία Paisley Park στο κέντρο της Minneapolis.\nΤο 1986 κυκλοφόρησε το Parade, στο οποίο υπήρχε ένα από τα μεγαλύτερα του hits, το Kiss. To Parade ήταν ουσιαστικά, το soundtrack της δεύτερης ταινίας του Prince, Under The Cherry Moon, στην οποία εκτελούσε και χρέη σκηνοθέτη. Οι κριτικές όμως, ήταν απογοητευτικές και δίπλα στο Όσκαρ του πλέον, έπρεπε να τοποθετήσει και ένα Χρυσό Βατόμουρο για την ερμηνεία του. Οι Wendy Melvoin και Lisa Coleman απολύθηκαν, o Bobby Z. αντικαταστάθηκε ενώ ο Doctor Fink παρέμεινε. Νέα μέλη προσλήφθηκαν στη θέση τους, ανάμεσά τους και η χορεύτρια Cat Glover.\nΤο Sign o' the Times είναι το ένατο studio album του Prince. Κυκλοφόρησε στις 31 Μαρτίου 1987 από τις Paisley Park Records και Warner. Αυτός ο διπλός δίσκος ήταν τo αποκορύφωμά του δημιουργικά. Ήταν γεμάτος πολιτικές αναφορές και κοινωνικά μηνύματα δίπλα σε έντονα σεξουαλικά τραγούδια, ένα αριστουργηματικό άλμπουμ που σημάδεψε το δεύτερο μισό των ’80s. Το ομώνυμο κομμάτι και το The Cross συμπλήρωναν ερωτικούς ύμνους όπως το If I was Your Girlfriend και το I Could Never Take The Place of Your Man.\nLovesexy is the tenth studio album by Prince. The album was released on May 10, 1988 by Paisley Park Records and Warner, a little over a year after Prince's previous studio album, Sign o' the Times, which received critical praise and a Grammy nomination for Album of the Year.\nBatman is the eleventh studio album by Prince and the soundtrack album to the 1989 film Batman. It was released on June 20, 1989 by Warner.\nΈνα όχι τόσο επιτυχημένο album\nΤο Σεπτέμβριο του 1990 κυκλοφόρησε το Graffiti Bridge, που ήταν το soundtrack της ομώνυμης ταινίας. Το άλμπουμ περιείχε μονάχα συνθέσεις του Prince τις οποίες τραγουδούσε μαζί με άλλους καλλιτέχνες όπως το νεαρό τότε Tevin Campbell, την Mavis Staples και τους Time. Δυστυχώς δεν μπόρεσε να επαναληφθεί η επιτυχία του Batman. Η αποτυχία τόσο του άλμπουμ όσο και της ταινίας ήταν παταγώδης. Ήταν η πρώτη φορά που συνέβαινε κάτι τέτοιο αλλά ο Prince ήταν αρκετά απασχολημένος με το να θέτει τις βάσεις για τα νέα του σχέδια.\nDiamonds and Pearls was the thirteenth studio album by Prince, and the first to feature his backing band The New Power Generation. It was released on October 1, 1991 by Paisley Park Records and Warner.\nThe album produced several hit singles, including Gett Off, Cream, Money Don't Matter 2 Night, Insatiable, and the title track.\nΟ πρώτος γάμος και η τραγωδία\nΤο 1996 παντρεύτηκε την χορεύτρια, Mayte Garcia. Όμως, μια προσωπική τραγωδία τον σημάδεψε, όταν ο γιος τους γεννήθηκε με το σύνδρομο Pheiffer και πέθανε μετά από μια εβδομάδα. Το ζευγάρι χώρισε το 1999.\nIn April 2004, Prince released Musicology through a one-album agreement with Columbia Records. The album rose as high as the top five on some international charts (including the US, UK, Germany, and Australia). The US chart success was assisted by the CDs being included as part of the concert ticket purchase, thereby qualifying each CD (as chart rules then stood) to count toward US chart placement. Three months later, Spin named him the greatest frontman of all time.\n3121 is the thirty-first studio album by Prince. It was released on March 21, 2006 by NPG Records and distributed by Universal Music.\nΣτις 21 Απριλίου του 2016 γίνεται γνωστή η είδηση του ξαφνικού θανάτου του εξαιτίας μίας γρίπης που τον ταλαιπωρούσε.